Το Χωνευτήρι της ενημέρωσης!: Ποια είναι η συνωμοσία των κινητών τηλεφώνων; Πόσο κινδυνεύουν τα 4 δισεκατομμύρια χρήστες τους;\nΠοια είναι η συνωμοσία των κινητών τηλεφώνων; Πόσο κινδυνεύουν τα 4 δισεκατομμύρια χρήστες τους;\nΠάνω από 4.000.000.000.000 χρήστες κινητών τηλεφώνων σε όλο τον κόσμο συμμετέχουν σαν "πειραματόζωα" στο πιο μεγάλο πείραμα της ιστορίας της ανθρωπότητας: Τη συχνότατη έκθεση σε μη ιονίζουσα ακτινοβολία.\nΠαραθέτω ένα άρθρο του Γιάννη Ελαφρού στην εφημερίδα Καθημερινή (03/01/08).\nΑναρτήθηκε από toxoneftiri στις 11:27\nΑνώνυμος 2 Δεκεμβρίου 2013 - 7:42 π.μ.\nΑνώνυμος 9 Δεκεμβρίου 2014 - 11:04 π.μ.


Αξιωματούχος ΥΠΟΙΚ: Στο 2%-2,1% η ανάπτυξη το 2018\nΕιδήσεις :: Οικονομία :: Αξιωματούχος ΥΠΟΙΚ: Στο 2%-2,1% η ανάπτυξη το 2018\nΗμερομηνία: 17 Μαϊου 2018 14:02:00\nΤην εκτίμησή του για ρυθμό ανάπτυξης 2% - 2,1% φέτος μετέφερε αξιωματούχος του ΥΠΟΙΚ λίγο μετά την ολοκλήρωση της διαπραγμάτευσης με τους θεσμούς για τα δημοσιονομικά ζητήματα.\nΑνέφερε ότι αυτή η εκτίμηση είναι σε συμφωνία με τους θεσμούς. Ο ίδιος αξιωματούχος του ΥΠΟΙΚ ανέφερε πάντως ότι και με την νέα πρόβλεψη δεν υπάρχει αμφιβολία ότι όλοι οι στόχοι του προϋπολογισμού επιτυγχάνονται και όπως είπε το ζήτημα που τίθεται είναι ποιά θα είναι η υπέρβαση.\nΟ αξιωματούχος εξέφρασε την πεποίθηση ότι "δεν υπάρχει καμία πιθανότητα για πρόωρη μείωση του αφορολογήτου". Εξ ίσου απόλυτος ήταν όμως και για τις περικοπές στις συντάξεις:\nΌταν ρωτήθηκε για τις περικοπές του 2019 απάντησε "τα συμφωνηθέντα θα τηρηθούν".\nΑναφορικά με την αναθεώρηση στο ΑΕΠ, είπε ότι λήφθηκαν υπ' όψιν αυτές οι αναθεωρήσεις για τη συμφωνία στα δημοσιονομικά. "Θα έχουμε SLA μην έχετε καμία αμφιβολία" ήταν η εκτίμησή του για τις διαπραγματεύσεις στην Αθήνα.


Λευτέρης Ζαμπέτογλου: “Σκηνοθέτης μετά από ερωτική σκηνή μου τράβηξε το μποξεράκι και…”\nYou are at:Home»Showbiz»Λευτέρης Ζαμπέτογλου: “Σκηνοθέτης μετά από ερωτική σκηνή μου τράβηξε το μποξεράκι και…”\nBy Hallocy.com\t 19/02/2021 17 views\nΟ Λευτέρης Ζαμπέτογλου παραχώρησε συνέντευξη στην εκπομπή “Ευτυχείτε” και αποκάλυψε τις δύο σεξουαλικές παρενοχλήσεις που δέχτηκε στις αρχές τις καριέρας του. Ο ηθοποιός, που έγινε γνωστός στο ευρύ κοινό μέσα από το ρόλο του στη σειρά “Απαγορευμένη αγάπη”, περιέγραψε τα όσα έζησε και παραδέχτηκε ότι αν είχε ενδώσει σε αυτές τις προτάσεις θα είχε κάνει μεγάλη καριέρα.\n“Έχω να πω δυο εμπειρίες από τον καλλιτεχνικό χώρο. Ο πρώτος ήταν τηλεοπτικός σκηνοθέτης. Η πρώτη μου σκηνή ήταν ερωτική και ο σκηνοθέτης μόλις τελείωσε η ερωτική σκηνή με πλησίασε, μου τράβηξε το μποξεράκι και μου είπε “τι έγινε όλα καλά;”. Ο συγκεκριμένος σκηνοθέτης μετά μου έκανε πρόταση να είμαστε μαζί και ότι του άρεσα πολύ. Σηκώθηκα και έφυγα.\nPrevious ArticleSurvivor: Αυτά είναι τα αστρονομικά ποσά που έχουν μαζέψει μέχρι τώρα οι διάσημοι\nNext Article Ο Χάρης Ρώμας για την παρεξήγηση με τους Ράδιο Αρβύλα


Ορθογράφος: Το... τιμημένο το Κιλελέρ!\nΟ θρασύς της ιστορίας μας είναι ο τυπικός ελληνάρας που ήθελε και θέλει επιστροφή στη δραχμή, καθώς έχει τα λεφτά του έξω και τις ζημιές του μέσα. Όμως αυτές τις μέρες έχει κάνει πολύ δυναμικά την εμφάνισή της και μια άλλη κατηγορία δραχμολάγνων, οι αγαπητοί μας αγροτοπατέρες. Στο πρόσφατο δημοψήφισμα συχνά πίεζαν του συναδέλφους τους προς το Όχι, ισχυριζόμενοι πως τάχα με τη δραχμή θα αυξηθούν οι εξαγωγές και θα μειωθούν οι εισαγωγές. Το ότι τα εισαγόμενα καύσιμα, φυτοφάρμακα, λιπάσματα και αγροτικά μηχανήματα θα πήγαιναν στο Θεό παραδόξως δεν φαίνεται να τους απασχολούσε.\nΜα είναι δυνατόν να μην είχαν εξετάσει αυτές τις παραμέτρους κόστους όταν προέτρεπαν σε κάτι τέτοιο; Τόσο στο πόδι πια; Εννοείται πως όχι. Απλώς το διακύβευμα ήταν άλλο, πιο κυνικό, αφορούσε στην ευνοϊκή φορολόγηση του κλάδου.\nΤώρα πια όλοι πάνω κάτω γνωρίζουμε πως επί δεκαετίες οι αγρότες δεν φορολογούνταν βάσει δηλωμένων εσόδων μα στο περίπου, τεκμαρτά. Τόση γη έχω, τέτοιο προϊόν βγάζω, τόσα θα δώσω. Παραδόξως όμως είχαν στη διάθεσή τους και κανονικότατα μπλοκ τιμολογίων, όπου μπορούσαν να χρεώσουν ό,τι ήθελαν, σε όποια τιμή ήθελαν, και να μην τους στοιχίσει αυτό τίποτε απολύτως.\nΚαι τι μας νοιάζει εμάς, θα μου πείτε; Μας νοιάζει και μας παρανοιάζει, επειδή βάσει αυτών των εικονικών τιμολογίων χρέωναν οι χονδρέμποροι αγροτικών προϊόντων τους πελάτες τους, λιανοπουλητές και βιομηχάνους, κι εκείνοι όλους εμάς.\nΕμείς οι τελικοί καταναλωτές πληρώναμε τη νύφη καθημερινά, στο τραπέζι μας. Όταν λοιπόν υλοποιήθηκε η μνημονιακή δέσμευση για τήρηση βιβλίων και από τους αγρότες ακούστηκαν πολλά για το ότι αυτοί, ως φτωχοί κι αγράμματοι άνθρωποι, δε γινόταν να επιβαρυνθούν με τέτοιες υποχρεώσεις και πως το παλιό καθεστώς ήταν μια χαρά.\nΔε μπορούσαν όμως να το παρατραβήξουν επειδή ήταν πολύ κραυγαλέα παράλογο το αίτημα τους, κι έτσι σώπασαν. Μέχρι αυτό τον χειμώνα, όταν η προωθούμενη μερική φορολογική και ασφαλιστική εξίσωση τους με τους λοιπούς ελευθέρους επαγγελματίες τους έβγαλε ξανά στους δρόμους.\nΈχουν πάρει πολλά χρήματα οι αγρότες όλα αυτά τα χρόνια, ευρωπαϊκά μα και ελληνικά, κι έχουν να παρουσιάσουν μικρές επιδόσεις. Στο μισό η παραγωγή οσπρίων, μείωση και στην παραγωγή εσπεριδοειδών, οι τοπικές ποικιλίες βοοειδών αγνοούνται, η εκτροφή αιγοπροβάτων γίνεται όπως στην εποχή του Οδυσσέα, παρουσιάζεται χρόνια ανεπάρκεια στο αγελαδινό γάλα, υφίσταται ουσιαστική απώλεια της παραγωγής ζαχαρότευτλων, τα σπαράγγια δεν εξάγονται πια, ακόμη και στις ντομάτες οι Ολλανδοί είναι φθηνότεροι.\nΜα και στη μεταποίηση των αγροτικών προϊόντων δεν τα έχουμε πάει καλύτερα. Οι ελιές εξάγονται κατά 80% σε μεγάλα βαρέλια, το λάδι σε δεξαμενές, η τυροκομική παραγωγή των νησιών είναι κατακερματισμένη, το μέλι μας δεν έχει τη δέουσα αναγνώριση, τα ιχθυοτροφεία φλερτάρουν με τη χρεωκοπία, στο τόσο υδροβόρο βαμβάκι δίδεται ελάχιστη προστιθέμενη αξία, μαλλί από τα πρόβατα και τα κατσίκια δεν παράγουμε.\nΈχουμε όμως 180.000 τεράστια τρακτέρ και πάνω από 500.000 ανθρώπους να δηλώνουν αγρότες, παράγοντας ένα μικροσκοπικό τμήμα του ΑΕΠ, αφού υποτίθεται πως ζουν καλλιεργώντας τους μικρότερους κλήρους στην Ευρωζώνη, 48 στρέμματα κατά μέσο όρο. Και με αυτά τα 48 στρέμματα και με τα ψίχουλα που δίνουν στον ΟΓΑ απαιτούν ευρύχωρο σπίτι, καινούργιο τρακτέρ, δυνατό αυτοκίνητο, φροντιστήρια για τα παιδιά, καφέ και ταβέρνα στην πόλη, κάνα ταξιδάκι στο εξωτερικό και φυσικά ασφαλτοστρωμένους δρόμους, καλά και κοντινά σχολεία και πλήρη ιατροφαρμακευτική περίθαλψη. Απαιτούν δηλαδή το τυπικό επίπεδο ζωής ενός μέσου αυτοαπασχολούμενου συμπολίτη τους, ο οποίος επιβαρύνεται σκληρότατα από εφορία, ασφαλιστικό ταμείο και δήμο. Σα να μου θυμίζουν τον ήρωα της αρχικής ιστορίας μας οι συνδικαλιστές των αγροτών, αυτοί με τα πραγματικά μεγάλα κτήματα και τις πιο παχυλές επιδοτήσεις.\nΕδώ και χρόνια προσφέρονταν στους αγρότες πολλά χρήματα ώστε να συντηρούν ένα επίπεδο ζωής το οποίο δεν δικαιούνταν από την εργασία τους.\nΔεν ενισχύθηκαν ποτέ ώστε να γίνουν πιο καινοτόμοι στην παραγωγή, ώστε να μεγαλώσουν τις εκμεταλλεύσεις τους, ώστε να μειώσουν το κόστος τους, ώστε να δώσουν μεγαλύτερη προστιθέμενη αξία στο προϊόν τους, ώστε να βγάλουν εκλεκτότερα και άρα ακριβότερα αγαθά.\nΚαι τώρα πια που βλέπουν πως η Ευρώπη δεν προτίθεται να τους τσοντάρει άλλο, θέλουν και δραχμή, ώστε να συνεχίσουν να επιβαρύνουν τους υπόλοιπους συμπολίτες τους όπως έμαθαν, επειδή τώρα πια δεν μπορούν, λέει, να ξεμάθουν.\nΕπισκεπτόμενος το Κιλελέρ το 1982 ο Ανδρέας ευλόγησε τις δυναμικές κινητοποιήσεις τους. Τους έκλεισε το μάτι για να γίνουν διεκδικητικοί, και μετά άρχισε να ρέει ανεξέλεγκτο το χρήμα από τα ΜΟΠ, ξεκινώντας μια πρακτική της οποίας η κατάληξη είναι γνωστή, με τον Χατζηγάκη τον χουβαρντά. Αν επιδιώκουν ένα νέο ξεσηκωμό ο Μπουτάς κι η κομπανία του, αυτός δεν μπορεί πια να αποσκοπεί στη συνέχιση του παρασιτισμού.\nΠρέπει να ζητήσουν ομαδοποίηση της παραγωγής, αγροτικά λύκεια, καλύτερα σχετικά ΤΕΙ, τίμιους γεωπόνους και κτηνιάτρους, διαφανείς σχέσεις με τους χονδρεμπόρους και τους μεταποιητές.\nΆντε, γιατί μπουχτίσαμε πια με το… τιμημένο το Κιλελέρ!


Συγκλονίζει στη δίκη Λιγνάδη ο Νίκος Σ: Είχα πλήρη συνείδηση ότι βιάστηκα | GayHellas.gr\nΑρχική ΕΛΛΑΔΑ Συγκλονίζει στη δίκη Λιγνάδη ο Νίκος Σ: Είχα πλήρη συνείδηση ότι βιάστηκα\nΣυγκλονιστική ήταν η κατάθεση του Νίκου Σ. του άνδρα που πρώτος με τη συνέντευξη – γροθιά που έδωσε στη δημοσιογράφο Ναταλί Χατζηαντωνίου άνοιξε τον δρόμο για να βρεθεί αντιμέτωπος με τη δικαιοσύνη ο Δημήτρης Λιγνάδης.\nΚαταθέτοντας σήμερα ως μάρτυρας στην πολύκροτη δίκη του πρώην καλλιτεχνικού διευθυντή του Εθνικού Θεάτρου περιέγραψε τον βιασμό του το 2005, σε ηλικία 19 ετών, λίγες μέρες αφού είχε γνωρίσει τον Δ. Λιγνάδη και αυτός είχε προσφερθεί να τον βοηθήσει στις εξετάσεις για δραματικές σχολές.\nΗ κατάθεσή του ήταν συγκλονιστική όχι μόνο για τον πόνο και την τραυματική εμπειρία καθαυτή που βίωσε, αλλά και γιατί εξήγησε πώς λειτουργεί ο φόβος στα θύματα, τη δυσκολία να μιλήσουν ακόμα και στο στενό τους περιβάλλον ή ακόμα και σε ψυχολόγο, αλλά και πώς η υπερασπιστική γραμμή του Λιγνάδη είναι εκφοβιστική και κακοποιητική.\n«Ξαναζώ αυτό τον εφιάλτη, επί 1,5 χρόνο τώρα, άτομα που κρίνεται η αξιοπιστία μας με βάση τη σεξουαλική μας ταυτότητα, εδώ κι ένα χρόνο ο συνήγορος του βιαστή μας βιάζει, λέει για λούγκρες σε μια χώρα που ο Βαγγέλης Γιακουμάκης πέθανε από την ομοφοβία. Κι εμείς πρέπει να βρεθούμε εδώ έχοντας ακούσει ότι εγώ ήρθα εδώ για να σταματήσουν οι επενδύσεις στο Ελληνικό. Θα μπορούσε να ήταν μια δίκαιη δίκη. Ο Κούγιας μιλάει για λούγκρες και αλαξοκώληδες, αυτά αφορούν στον ψυχισμό των θυμάτων. Απευθυνθήκαμε στη δικαιοσύνη γιατί πιστεύουμε στη δικαιοσύνη» είπε μεταξύ άλλων ο μάρτυρας.\nΕπιπλέον, ο Νίκος Σ. παρατήρησε ότι «τα θύματα του κατηγορούμενου δεν έχουν ούτε εξώφυλλα ούτε εκπομπές ούτε άλλη προβολή».\n«Το #Metoo έχει μοναξιά, φόβο και είναι το πιο επώδυνο πράγμα που μου έχει συμβεί να λέω συνεχώς και συνεχώς τη βάναυση αυτή κακοποίηση που υπέστη. Γνώριζα πόσο επώδυνη θα είναι η διαδικασία, δεν ήξερα ότι θα είναι τόσο ανέντιμη» είπε χαρακτηριστικά ο μάρτυρας.\nΕισ: Το καταλάβατε τότε ότι ήταν κακοποίηση;\nΜάρτυρας: Ναι, ήταν βάναυση κακοποίηση. Είχα πλήρη συνείδηση ότι βιάστηκα.\nΣτις ερωτήσεις της έδρας γιατί δεν έφυγε ή γιατί δε φώναξε την αστυνομία, απάντησε: «Ένιωθα σοκαρισμένος, δεν καταλάβαινα γιατί μου συμβαίνει, τι έκανα λάθος. Είχα παγώσει και ενιωθα άσχημα γι’αυτό».\n«Ένιωθα συνένοχος για αυτό που είχε συμβεί στα άλλα παιδιά. Συνειδητοποίησα ότι θα έπρεπε να είχα πάει άμεσα στην αστυνομία και να είχα κάνει ιατροδικαστική εξέταση. Έτσι το είχα στο μυαλό μου, ότι δεν μπορούσα να πάω μετά από χρόνια να το πω» είπε ακόμα εξηγώντας γιατί δεν κατήγγειλε στις αρχές άμεσα τον βιασμό.\nΗ γνωριμία και ο βιασμός\nΣύμφωνα με όσα κατέθεσε στο δικαστήριο, ήρθε σε επαφή με τον Δημήτρη Λιγνάδη μέσω μίας θείας του και εκείνος προσφέρθηκε να τον βοηθήσει στον χώρο του θεάτρου. Όπως είπε ο μάρτυρας, ο Λιγνάδης του έδωσε τον τελευταίο μονόλογο του Τομ στο θεατρικό του Τέννεσι Ουίλιαμς “Γυάλινος κόσμος” και κανόνισαν μετά από τηλεφώνημα του ηθοποιού το βράδυ της 19ης Σεπτεμβρίου 2005 ο Νίκος Σ. να πάει στο σπίτι του κατηγορούμενου. Εκεί , σύμφωνα με την κατάθεση του, ο 36χρονος βρήκε έναν ακόμη νεαρό και τον κατηγορούμενο ο οποίος εμφανίστηκε με μία πετσέτα.\nΣύμφωνα με τον μάρτυρα, ο Λιγνάδης με επιθετικό ύφος άρχισε να τον ρωτά επίμονα για το αν καταλάβαινε «τι έκανε ο Τομ στο τσοντάδικο» και άλλες ερωτήσεις για τον πρωταγωνιστή του θεατρικού. «Μου ζήτησε για να αποδείξω ότι είμαι διατεθειμένος να είμαι στο χώρο, να του δείξω τα οπίσθιά μου. Παρουσία του άλλου παιδιού. Ήταν πάρα πολύ αμήχανο».\nΟ 36χρονος σήμερα μάρτυρας περιέγραψε όσα έγιναν στη συνέχεια στο σπίτι του κατηγορούμενου, ο οποίος τελικά φέρεται ότι τον βίασε με μία μεταλλική ράβδο παρουσία του άλλου νεαρού.\nΟ μάρτυρας περιέγραψε ότι έκτοτε διέκοψε κάθε επαφή με τον Δ. Λιγνάδη. Όπως ανέφερε στο δικαστήριο, μέχρι το 2010 είχε τάσεις λιποθυμίας και συμπτώματα πανικού. Ο παθολόγος το απέδωσε σε υπερβολικό άγχος και επισκέφτηκε ψυχολόγο, αλλά δεν βρήκε τη δύναμη να του μιλήσει για το βιασμό, κάτι που έκανε πολύ αργότερα, το 2020, ενώ είχε φύγει από την Ελλάδα και ζούσε στο εξωτερικό, σε ψυχαναλυτή που εμπιστεύτηκε.\nΟ Νίκος Σ. δεν κατάφερε να ολοκληρώσει σήμερα την κατάθεση του, δηλώνοντας στην Έδρα ότι δεν αισθάνεται καλά, και έτσι η εξέταση του μάρτυρα θα συνεχιστεί στις 3 Ιουνίου.\nΠροηγούμενο άρθροΕΟΤ: Τουριστική προβολή στις εκδηλώσεις του PRIDE στο Τελ Αβίβ\nΕπόμενο άρθρο“DΑΝA: ενδυναμώνοντας τα άτομα που εργάζονται στο σεξ”


Μυτιλήνη: Αυτοψία στον καταυλισμό της Μόριας (φωτογραφίες) | Η ΚΑΘΗΜΕΡΙΝΗ\n28 Σεπτεμβρίου, 2019 28.09.2019 • 09:47\nΟ πολυσυζητημένος καταυλισμός μέσα και γύρω από το Κέντρο Υποδοχής και Ταυτοποίησης της Μόριας είναι η δεύτερη μεγαλύτερη πόλη της Λέσβου μετά την πρωτεύουσα Μυτιλήνη.\nΜε σχεδόν 13.000 κατοίκους, ενάμιση χιλιόμετρο από το χωριό της Μόριας με τους 1000 κοντά κατοίκους και εννιά χιλιόμετρα από την πόλη της Μυτιλήνης των σχεδόν 35.000 κατοίκων, ο καταυλισμός έκανε το όνομα της Μόριας «διάσημο» σε όλο τον κόσμο.\nΌχι βέβαια ότι δεν άξιζε η Μόρια τη δημοσιότητα. Με σημαντικούς αρχαιολογικούς χώρους, φιλόξενους κατοίκους και μοναδική παραδοσιακή αρχιτεκτονική και πολλές ομορφιές η Μόρια μπορούσε να αποτελέσει παγκόσμιο προορισμό. Για χίλιους άλλους λόγους εκτός από αυτόν τον έναν, που τελικά έγινε.\nΛίγοι ξέρουν ότι ο καταυλισμός στήθηκε πάνω στο στρατόπεδο του 296 Τάγματος, ενεργό μέχρι τα τέλη του 2010, το γνωστό σε χιλιάδες νέους που πέρασαν από αυτό από τη σύσταση του στα τέλη της δεκαετίας του 1970 μέχρι το Δεκέμβριο του 2010. Δεδομένων των προσφυγικών ροών και πριν αυτές γιγαντωθούν το 2015 το ανενεργό στρατόπεδο επιλέχθηκε να φιλοξενήσει ένα κέντρο φιλοξενίας των φυγάδων από τους πολέμους και την ανέχεια της Ανατολής που έφταναν στις ακτές της Λέσβου. Αλλάζοντας άγνωστο πόσες ονομασίες ο καταυλισμός γιγαντώθηκε για να φτάσει σήμερα να φιλοξενεί τον αριθμό ρεκόρ στην ιστορία του, των 13.000 ανθρώπων.\nΣε υποδομές στέγης για 3.000 ανθρώπους και υγιεινής όχι για περισσότερους από 5.000, ο καταυλισμός σήμερα επεκτείνεται πέραν του Κέντρου σε ελαιοκτήματα έκτασης εκατοντάδων στρεμμάτων.\nΟ καταυλισμός έξω από το ΚΥΤ φιλοξενεί περί τους 8.000 ανθρώπους σε καλοκαιρινές σκηνές, παράγκες με τέντες από την Ύπατη Αρμοστεία κι ένα απίστευτο δίκτυο – «αράχνη» καλωδίων που μεταφέρουν ηλεκτρικό ρεύμα παντού. Οι παράγκες αυτές φιλοξενούν χιλιάδες ανθρώπους με ένα δίκτυο μονοπατιών ανάμεσα τους όπου κυριολεκτικά χάνεσαι. Ένα δίκτυο που γυναίκες μαγειρεύουν. Παιδιά παίζουν με παλιά ή αυτοσχέδια παιχνίδια και άνδρες προετοιμάζουν τις παράγκες τους για τις χειρότερες μέρες που θα έρθουν.\nΑπό τα πολυτιμότερα αντικείμενα στον καταυλισμό είναι οι παλιές παλέτες που «μονώνουν» τα δάπεδα αφού αφήνουν τα νερά της βροχής όπως της προχθεσινής να περνάν από κάτω…\nΑνάμεσα στις παράγκες και «επαγγελματίες». Πρόσφυγες και μετανάστες, άνθρωποι που έχουν ζητήσει άσυλο, που προσπαθούν να βγάλουν ένα μεροκάματο σε ετούτη την πόλη. Που οι κάτοικοι της χρειάζονται όσα χρειάζεται ένας οποιοσδήποτε άλλος άνθρωπος. Πλανόδιοι κουρείς, παραγωγοί πιτών σε φούρνους ιδιοκατασκευές, γυναίκες από τη Συρία που παστώνουν πράσινες ελιές από τα γύρω κτήματα σε πλαστικά μπουκάλια, πωλητές ρούχων που αγοράζουν από κινέζικα μαγαζιά, ένας εμποράκος κοντά δέκα χρονών που κρατά «μαγαζί» με τα μπουφάν του πατέρα του. Και μανάβικα. Ατέλειωτα μανάβικα γιατί οι άνθρωποι χρειάζονται να φάνε…\nΔύσκολη είναι και η αποκομιδή των απορριμμάτων. Και τα σκουπίδια είναι πολλά. Χιλιάδες, πολλές χιλιάδες μπουκάλια από νερό, χρησιμοποιημένα και ξαναχρησιμοποιημένα για χίλιους μύριους σκοπούς και στο τέλος ριγμένα σε ένα χαντάκι. Ότι σκουπίδι μαζεύεται από εργαζόμενους και εθελοντές αφήνεται στο δρόμο ανάμεσα στα κτήματα με τις σκηνές και στα συρματοπλέγματα του ΚΥΤ. Ανάμεσα τους παίζουν παιδιά, χιλιάδες παιδιά. Θεωρείται ότι περίπου το 35% του πληθυσμού στον καταυλισμό είναι παιδιά κάτω από 12 χρόνων. Από αυτά ελάχιστα πάνε σε κάποιο σχολείο. Πολλά είναι και τα παιδιά που έχουν γεννηθεί στη Λέσβο. Συχνά βλέπεις μάνες με παιδιά ηλικίας λίγων ημερών στην αγκαλιά.\nΛέγαμε για τα πλέγματα του ΚΥΤ. Χιλιάδες τρύπες, ο συρματένιος τοίχος του ΚΥΤ είναι γεμάτος τρύπες. Από τις τρύπες μπαινοβγαίνουν πολλοί περισσότεροι απ' ότι από τις φρουρούμενες πύλες. Κι οι φρουροί, κάθε λογής, αστυνομικοί οι περισσότεροι έχουν συμφιλιωθεί με την ιδέα ότι φρουρούν πύλες σε μια πόλη με εκατοντάδες τρύπες…\nΠάνω από τις σκηνές στον ορίζοντα με την εικόνα να διακόπτουν τα ηλεκτροφόρα καλώδια απλώνεται η άλλη Μόρια. Το χωριό των ανθρώπων που νιώθουν πικραμένοι, ριγμένοι μερικές φορές κι απογοητευμένοι… Αυτοί είναι η πραγματική Μόρια. Η πόλη του ΚΥΤ όπως κι αν ονομασθεί στο μέλλον κοντινό ή μακρινό θα είναι μια άλλη πόλη που θα γραφτεί στην ιστορία της Ευρώπης, της άλλης Ευρώπης που φαίνεται να γεννά η σύγχρονη μετακίνηση πληθυσμών.\nΣτην Κέρκυρα η ρωσική φρεγάτα «Ναύαρχος Μακάροβ»


Αυτόχθονες Έλληνες: ΣΥΝΘΕΤΗΣ ΑΚΗΣ ΠΑΝΟΥ: "ΝΑΙ, ΕΙΜΑΙ ΦΑΣΙΣΤΑΣ". ΠΩΣ ΔΗΜΙΟΥΡΓΕΙΤΑΙ ΕΝΑΣ ΦΑΣΙΣΤΑΣ\nΣΥΝΘΕΤΗΣ ΑΚΗΣ ΠΑΝΟΥ: "ΝΑΙ, ΕΙΜΑΙ ΦΑΣΙΣΤΑΣ". ΠΩΣ ΔΗΜΙΟΥΡΓΕΙΤΑΙ ΕΝΑΣ ΦΑΣΙΣΤΑΣ\nΣΥΝΘΕΤΗΣ ΑΚΗΣ ΠΑΝΟΥ: "ΝΑΙ, ΕΙΜΑΙ ΦΑΣΙΣΤΑΣ".\nΆκης Πάνου, ο αυθεντικότερος Έλληνας λαϊκός συνθέτης.\nΕΙΣ ΑΙΩΝΙΑ ΜΝΗΜΗ\nΜεγαλώνει ξυπόλητος, κλωτσάει μπάλες από κουρέλια, σκοντάφτει σε πέτρες και σηκώνεται. "Φτάνει" μέχρι το Δημοτικό και από τότε, αρχίζει η μεγάλη μόρφωση του. Όσοι θα τον γνωρίσουν, θα ομολογήσουν ότι καθηγητής Πανεπιστημίου, δεν τα έβγαζε πέρα μαζί του. Ο Άκης Πάνου, θα κάνει πάνω από 20 δουλειές. Θα σκαλίσει "ιστορίες" πάνω σε όστρακα, σίδερο και μουσικά όργανα, θα ανέβει πάνω από 20 σκαλοπάτια, χτίζοντας σε κάθε ένα από αυτά την μουσική ιδιοφυία του. Ήταν δεκατριών χρονών, όταν άρχισε να παίζει κιθάρα σε μια ταβέρνα στο Κουκάκι, με πληρωμή ένα πιάτο φαγητό. Ο λαϊκός φιλόσοφος που σκάρωνε θαύματα με τις πιο απλές λέξεις. Ο άνθρωπος που δεν πέρασε ούτε μια φορά έξω από ωδείο, έμελλε να γίνει δάσκαλος για όσους θα βρουν το κουράγιο να ακουμπήσουν με σεβασμό, το ελληνικό τραγούδι. Με περίσσια μαγκιά αλλά και τρυφερότητα, έδινε στα τραγούδια τον πόνο και την απώλεια, τον έρωτα και την καταστροφή. Αγαπούσε να μπλέκεται με γυναίκες. Ερωτεύτηκε με πάθος τη γυναίκα της ζωής του Δήμητρα και παντρεύτηκε μετά από χρόνια συμβίωσης την Άννα. Έφτιαξε την οικογένεια που ονειρευόταν και που μετατράπηκε στον πιο σκληρό εφιάλτη του.\nΟ Αθανάσιος-Δημήτριος Πάνου, ένας απ’ τους σημαντικότερους τραγουδοποιούς και μουσικούς του δεύτερου μισού του 20ου αιώνα. Πολιτικά δήλωνε «φασίστας», εθνικιστής, φίλος του θεσμού της Βασιλείας, του καθεστώτος της 21ης Απριλίου και του Γεωργίου Παπαδόπουλου. Γεννήθηκε το 1933 στην περιοχή Χαροκόπου στο σημερινό Δήμο Καλλιθέας στο Νομό Αττικής και πέθανε από καρκίνο στο πάγκρεας το 2000, στο νοσοκομείο «Ευγενίδειο Θεραπευτήριο» στην Αθήνα. Η κηδεία και η ταφή του έγιναν, με την οικονομική φροντίδα του Στέλιου Ελληνιάδη, στις 10 Απριλίου 2000 στο Κοιμητήριο Καλλιθέας.\nΠαντρεύτηκε το 1954 με την Δήμητρα Γκιόκα με την οποία γνωρίστηκαν το 1950 και συζούσαν τέσσερα χρόνια. Το 1993 παντρεύτηκε με την Άννα Μπακιρτζή-Πάνου με την οποία συζούσαν πολλά χρόνια πριν το γάμο τους και απέκτησαν τέσσερα παιδιά, την Ελευθερία το 1978, τον Στέφανο το 1982 και τους δίδυμους Αθανάσιο-Δημήτριο και Ευάγγελο το 1984. Γονείς του ήταν ο Στέφανος Πάνου και η Ελευθερία Σακελλαρίδη-Πάνου, η οποία ήταν γεννημένη στον Πειραιά με καταγωγή από την Καλαμάτα, από την πλευρά του πατέρα της και από το Κρανίδι, από την πλευρά της μητέρας της, ενώ είχε μεγαλώσει στην Τσουλήθρα, στην Τερψιθέα. Η οικογένεια Πάνου ήταν πολύτεκνη, ο πατέρας του εργάζονταν στη Βασιλική φρουρά κι αργότερα ήταν γραμματέας στο 15o Στρατιωτικό νοσοκομείο και ο Άκης είχε ένα μεγαλύτερο αδελφό, το Βαγγέλη που σκοτώθηκε το 1948 σε ηλικία 20 χρονών, πέφτοντας από το τραμ το οποίο τον κομμάτιασε, καθώς και τρεις αδερφές. Μεγάλωσε σε σπίτι στην οδό Αγίων πάντων στου Χαροκόπου στο σημερινό δήμο της Καλλιθέας του Νομού Αττικής και σε ηλικία δύο ετών αρρώστησε από διφθερίτιδα, ενώ εγκατέλειψε το σχολείο πριν ολοκληρώσει τα μαθήματα του Δημοτικού, έτσι το επίπεδο των γνώσεων του περιορίστηκε στην ανάγνωση και τη γραφή.\nΑνέλυε τα πράγματα με μεγάλη και ανατρεπτική δύναμη σκέψεως, όμως ήταν και βαθιά απαισιόδοξος. Πρωτοδημοσίευσε στίχους του τον Οκτώβριο του 1954 στο περιοδικό «Ναυτική Ελλάδα». Είχε ηχογραφήσει περισσότερα από 200 τραγούδια, ενώ περισσότερα από 800 παρέμειναν ακυκλοφόρητα. Υπήρξε αυτοδίδακτος μουσικός με πηγαίο και χαρισματικό ταλέντο, έφεση στη στιχουργική και αιχμηρή πένα, ενδοσκοπική και αναλυτική ματιά, στοιχεία που τον κατέστησαν μοναδικό και τον κατέταξαν στους κορυφαίους του ελληνικού τραγουδιού. Συνεργάστηκε με καλλιτέχνες όπως ο Πρόδρομος Τσαουσάκης, η Γιώτα Λύδια, ο Πάνος Γαβαλάς, ο Γρηγόρης Μπιθικώτσης, ο Μιχάλης Μενιδιάτης, Χαρούλα Λαμπράκη, ο Στράτος Διονυσίου, η Βίκυ Μοσχολιού, ο Στέλιος Καζαντζίδης, ο Γιώργος Χατζηαντωνίου, η Βούλα Γκίκα, η Μαρινέλλα, ο Γιώργος Μαρίνος, ο Δημήτρης Μητροπάνος, η Πόλυ Πάνου, ο Τόλης Βοσκόπουλος και άλλοι.\nΗ πνευματική κληρονομιά του Άκη Πάνου, την αποτελούν περισσότερες από τρεις χιλιάδες μουσικές δημιουργίες του που γράφτηκαν πριν, κατά τη διάρκεια της ζωής του στη φυλακή, αλλά και μετά την αποφυλάκιση του με περιοριστικούς όρους, αρχειακό υλικό από χειρόγραφα κείμενα, φωτογραφίες, διακόσια τραγούδια σε δίσκους, έργα ζωγραφικής και γλυπτικής με την υπογραφή του, μουσικά όργανα και μέρος των πνευματικών δικαιωμάτων της δουλειάς του.\n[«....Άπιστος ως το κόκκαλο για κείνα που δεν είδα.\nώστε να αποθρασύνονται, να μου πατάν τους κάλους....»]\nΑπόσπασμα από έμμετρη επιστολή του Άκη Πάνου στο Μάνο Χατζιδάκι\nΕμφανίστηκε στην δισκογραφία το 1958 με τα τραγούδια,\n«Το παιδί μου απόψε πίνει» με την Καίτη Γκρέυ και\n«Μια βραδιά καταραμένη» με την Δούκισσα, σε στίχους Χρήστου Κολοκοτρώνη.\n«Χαροκόπου 1942-1953 (στις παράγκες)», γνωστότερο ως «Εφτά νομά- σ’ ένα δωμά-»,\n«Ξημέρωσε καλή μου» το 1964,\n«Καρδιά μου μην παραπονιέσαι» το 1964,\n«Θα κλείσω τα μάτια», με τους Γρηγόρη Μπιθικώτση και Χαρούλα Λαμπράκη,\nΟι στίχοι του τραγουδιού λογοκρίθηκαν και οι λέξεις «φτώχεια» και «μιζέρια» και αντικαταστάθηκαν με τη φράση «λευκά περιστέρια», όμως το 1970 η Βίκυ Μοσχολιού ερμήνευσε το τραγούδι με τους αρχικούς στίχους.\n«Η πιο μεγάλη ώρα»,\n«Μοίρα μου γιατί μ’αφήνεις»,\n«Είδα τα μάτια σου κλαμένα».\n«Όταν σημάνει η ώρα»,\n«Γιατί καλέ γειτόνισσα»,\n«Και τι δεν κάνω»,\n«Πήρα απ’το χέρι σου νερό»,\n«Του κόσμου το περίγελο»,\n«Ούτε αχ δεν θα πω»,\n«Δεν κλαίω για τώρα» το 1970,\n«Δώσ’μου να πιώ» το 1970,\n«Κοίτα με στα μάτια» το 1971,\n«Πυρετός» το 1971,\n«Να είχα το κουράγιο» το 1971,\n«Εγώ καλά σου τα ’λεγα» το 1971,\n«Πρέπει» το 1972,\n«Ήταν ψεύτικα» το 1972,\n«Στο σταθμό του Μονάχου» το 1972,\n«Τα όνειρα χτίζονται» το 1973,\n«Το θολωμένο μου μυαλό» το 1973,\n«Άντε να περάσει η μέρα» το 1973,\n«Οι μισοί καλοί» το 1973,\n«Μίσος» το 1974,\n«Η ζωή μου όλη» το 1974, με ερμηνευτή το Στέλιο Καζαντζίδη,\n«Και τότε» το 1974.\n«Μάθημα πρώτον»: Ο δίσκος είναι ο λιγότερος γνωστός του Άκη Πάνου, όμως περιλαμβάνει δώδεκα τραγούδια, οκτώ εκ των οποίων είναι του Πάνου και τέσσερα άλλων συνθετών που παρουσιάζονται σε δεύτερη εκτέλεση. Ο Άκης Πάνου έχει επιμεληθεί την ενορχήστρωση, τη διεύθυνση ορχήστρας, αλλά και την παραγωγή του δίσκου, ενώ τα τραγούδια μοιράζονται οι Χρηστάκης, Μανώλης Τοπάλης και Θόδωρος Κάτσαρης.\n«Παρών», δίσκος 33 στροφών το 1977, με ερμηνευτή τον Μανώλη Μητσιά, που περιλαμβάνει το τραγούδι «Ο Τρελλός».\n«Σεισμός» δίσκος 33 στροφών το 1978, με ερμηνευτή τον Μιχάλη Μενιδιάτη,που περιλαμβάνει το τραγούδι «Μολόγατα».\n«Θέλω να τα πώ» δίσκος 33 στροφών το 1982, με ερμηνευτή το Γιώργο Νταλάρα,\nΆκης Πάνου, δίσκος 45 στροφών το 1985, περιλαμβάνει τα τραγούδια\n«Πες μου Παππού»,\n«Πριν, τώρα, πάντα»,\nτα οποία ηχογράφησε και ερμήνευσε μόνος του, παίζοντας την μουσική με όργανα που κατασκεύασε ο ίδιος.\n«Casino» to 1977, o τελευταίος του δίσκος που περιέχει το ομώνυμο τραγούδι, καθώς και 14 επανεκτελέσεις.\n«Αφιερωμένο εξαιρετικά» με τα Παιδιά από την Πάτρα, που περιλαμβάνει το τραγούδι «Δε θέλω τη συμπόνια κανενός», το 1983.\nΚυκλοφορούν επίσης, 36 τραγούδια του σε παρτιτούρες και 20 σε ταμπλατούρες από τις εκδόσεις «Φίλιππος Νάκας».\nΕμφανίστηκε στην τηλεοπτική εκπομπή του Αντώνη Καφετζόπουλου\n«Άνω κάτω το Σαββάτο», που προβλήθηκε το 1993 στον τηλεοπτικό σταθμό Mega,\nκαθώς και στις κινηματογραφικές ταινίες\n«Η ώρα της δικαιοσύνης» το 1967,\n«Η καρδιά ενός αλήτη» το 1968.\nΚυκλοφόρησαν δυο βιβλία με στίχους του, το πρώτο το 1980 με τίτλο\n«Ο κόσμος ο δικός μου» το 1980,\n«Άκης Πάνου-Στίχοι τραγουδιών» το 1990, με επιμέλεια του Γιώργου Χρονά.\nΤου Silas Reynolds (Identity Dixie), Κόκκινος Ουρανός\nΑν κάποιος με ρωτούσε πριν από πέντε χρόνια αν θα καλούσαν ποτέ τραβεστί και "drag queens" να εξηγήσουν τις αρετές του cross dressing και του πρωκτικού σεξ σε ένα μάτσο παιδάκια, θα γελούσα με την ψυχή μου και θα συνέχιζα να πίνω τη μπύρα μου. Δυστυχώς, ζούμε σε αυτόν τον κόσμο σήμερα. Και γίνεται όλο και πιο ξένος και πιο υποβαθμισμένος κάθε χρόνο που περνάει. Που μπορεί να πάει αυτό; Ένας συναγωνιστής της Alt Right είπε κάποτε ότι το τελικό αποτέλεσμα του «προοδευτισμού» είναι ο πραγματικός κανιβαλισμός. Ένας φυσιολογικός άνθρωπος θα υποστήριζε ότι αυτό είναι μια υπερβολή, αλλά δεν είμαι τόσο σίγουρος πλέον σήμερα. Τι ορθώνεται για να πολεμήσει αυτή την εκφυλισμένη πτώση της ανθρωπότητας που βυθίζεται στον ηδονισμό και την ακολασία; Απ’ ότι φαίνεται οι φασίστες. Τουλάχιστον, αυτός είναι ο τίτλος που μου κόλλησαν όταν διαφώνησα με την απίστευτη διαφθορά αυτή της κοινωνίας.\nΠΑΡΕΚΒΑΣΗ ΑΠΟ ΤΗΝ «ΦΙΛΟΝΟΗ».\n16 Μαρτίου 2018, Μεταξᾶς Γεώργιος, Φιλονόη.\nΦΡΑΝΚΟ: "ΤΙ ΕΙΝΑΙ Ο ΦΑΣΙΣΜΟΣ; ΕΙΝΑΙ ΜΙΑ ΑΜΥΝΤΙΚΗ ΑΝΤΙΔΡΑΣΗ ΤΟΥ ΟΡΓΑΝΙΣΜΟΥ ΝΑ ΜΗΝ ΠΕΘΑΝΕΙ, ΜΙΑ ΕΚΔΗΛΩΣΗ ΤΗΣ ΕΠΙΘΥΜΙΑΣ ΝΑ ΖΗΣΕΙ".\nΑναρτήθηκε από ΖΗΝΩΝ στις 1:57 μ.μ. Ετικέτες ΑΝΤΙΣΤΑΣΗ , ΑΥΤΑ ΠΟΥ ΔΕΝ ΜΑΣ ΔΙΔΑΞΑΝ , ΖΗΝΩΝ ΠΑΠΑΖΑΧΟΣ , ΜΟΥΣΙΚΗ , ΠΟΙΗΣΗ , ΤΕΧΝΗ\nΑνώνυμος 3 Απριλίου 2019 - 9:45 π.μ.\nΚΑΝΑΤΕ ΠΟΛΥ ΚΑΛΑ ΠΟΥ ΑΣΧΟΛΗΘΗΚΑΤΕ ΜΕ ΤΟΝ ΑΚΗ ΠΑΝΟΥ, ΠΟΥ ΚΟΥΒΑΛΟΥΣΕ ΤΗΝ ΑΡΧΑΙΑ ΕΛΛΑΔΑ ΜΕΣΑ ΤΟΥ, ΧΩΡΙΣ ΝΑ ΤΟ ΞΕΡΕΙ.\nΣΕ ΠΟΛΛΑ ΜΟΥΣΙΚΑ ΟΡΓΑΝΑ ΠΟΥ ΚΑΤΑΣΚΕΥΑΖΕ, ΑΠΕΙΚΟΝΙΖΕ ΜΕΣΑ ΣΤΗΝ ΕΣΩΤΕΡΙΚΗ ΤΟΥΣ ΠΛΕΥΡΑ ΤΟΝ ΦΑΕΘΩΝΑ ΜΕ ΤΑ ΑΛΟΓΑ ΤΟΥ.\nΗ ΟΡΜΗΤΙΚΗ ΤΟΥ ΦΥΣΗ, ΤΟΝ ΕΣΠΡΩΞΕ ΣΤΟ ΕΓΚΛΗΜΑ, ΑΦΟΥ ΕΙΧΕ ΔΙΚΟ ΤΟΥ ΚΩΔΙΚΑ ΤΙΜΗΣ, ΕΑΝ ΔΕΧΘΟΥΜΕ ΟΤΙ ΑΥΤΟΣ ΗΤΑΝ Ο ΔΟΛΟΦΟΝΟΣ Η, ΕΑΝ ΚΑΛΥΠΤΕ ΚΑΠΟΙΟ ΑΛΛΟ ΜΕΛΟΣ ΤΗΣ ΟΙΚΟΓΕΝΕΙΑΣ ΠΟΥ ΕΙΧΕ ΔΙΑΠΡΑΞΕΙ ΤΟ ΕΓΚΛΗΜΑ.


Επετειακή εκδήλωση αφιερωμένη στα εβδομήντα χρόνια από την ίδρυση του Θερμαϊκού Θέρμης - Δήμος Θέρμης\nΑρχική Ανακοινώσεις, Δελτία Τύπου, ΕκδηλώσειςΕπετειακή εκδήλωση αφιερωμένη στα εβδομήντα χρόνια από την ίδρυση του Θερμαϊκού Θέρμης\nΕπετειακή εκδήλωση αφιερωμένη στα εβδομήντα χρόνια από την ίδρυση του Θερμαϊκού Θέρμης\nΑφιερωμένη στα εβδομήντα χρόνια ιστορίας του συλλόγου ήταν η επετειακή εκδήλωση που πραγματοποίησε ο Αθλητικός Πολιτιστικός Όμιλος Θέρμης «Ο Θερμαϊκός», το Σάββατο 21 Δεκεμβρίου 2019.\nΚαλωσορίζοντας τους παρευρισκόμενους ο Γεν. Γραμματέας του συλλόγου Α. Μεταλλούλης επεσήμανε ότι ο σύλλογος ιδρύθηκε στις 2 Οκτωβρίου του 1949 από τους Απόστολο Θ. Χατζηαθανασίου, Κωνσταντίνο Αθ. Σαράφη, Νικόλαο Π. Καϊναμίση, Σωκράτη Ι. Παλαιστή, Πέτρο Κ. Καραπαναγιώτη, Θωμά Α. Πασπαλά, Αχιλλέα Χατζηαθανασίου, Μιχάλη Ι. Τριανταφυλλίδη, 9 Απόστολο Ι. Τζήκα, Ευάγγελο Ν. Παπαθεοδώρου, Χρήστο Π. Δαδάτση, Χρήστο Α. Μπουλιώνη, Στέργιο Χ. Τάτση, Θεοφάνη Ν. Αβραμίδη, Ιωάννη Π. Κωνσταντίνου, Βασίλειο Χ. Μαυρίδη, Παναγιώτη Μ. Ερμείδη, Κωνσταντίνο Πασιπουλαρίδη, Αθανάσιο Χ. Δεληγκάρη και Ηλία Δ. Μιχαηλίδη με την επωνυμία αθλητικό σωματείο «Ποδοσφαιρικός Αθλητικός Όμιλος Θέρμης».\nΑρχικά, τα χρώματα του σωματείου ήταν το μαύρο και το κίτρινο, ενώ από το 1951 και μετά αγωνίστηκε με χρώματα το πράσινο και λευκό και με έμβλημα το τετράφυλλο τριφύλλι, το σύμβολο της καλή τύχης.\nΣημαντικοί σταθμοί στην 70χρόνη ιστορία του συλλόγου ήταν η νομιμοποίησή του από την Γενική Γραμματεία Αθλητισμού στις 27 Φεβρουαρίου 1960 και η αναγνώρισή του από την Ελληνική Ποδοσφαιρική Ομοσπονδία στις 17 Οκτωβρίου του 1968. Στις 31 Μαΐου 1996 ο σύλλογος μετονομάστηκε από «Αθλητικός Ποδοσφαιρικός Όμιλος Θέρμης, ο Θερμαϊκός» σε «Αθλητικός Πολιτιστικός Όμιλος Θέρμης, ο Θερμαϊκός».\n«Τα χρόνια αυτά οι ομάδες του συλλόγου σημειώνουν μεγάλες επιτυχίες: κατάκτηση κυπέλλου ερασιτεχνών Ε.Π.Σ.Μ. δύο φορές στο ποδόσφαιρο και άνοδο στην Δ’ και την Γ’ Εθνική κατηγορία, συμμετοχή στο Final For γυναικών και την Α1 κατηγορία του μπάσκετ, κατάκτηση κυπέλλου και άνοδος κατηγοριών στο Βόλεϊ, πλασάρισμα στην κορυφή της Θεσσαλονίκης για το σκάκι, πανευρωπαϊκές διακρίσεις για το Κινγκ Μπόξινγκ» επεσήμανε από την πλευρά του ο πρόεδρος του συλλόγου Χ. Αμπατζίδης.\nΟ πρόεδρος του συλλόγου απεύθυνε ιδιαίτερες ευχαριστίες προς όλους τους παρευρισκόμενους, τον δήμο Θέρμης και το Αθλητικό Κέντρο Θέρμης καθώς και την Ένωση Επαγγελματιών Εμπόρων Θέρμης για την υποστήριξή τους προς το σύλλογο.\nΤις ευχές του για θετική συνέχεια στα τμήματα του συλλόγου και καλές γιορτές εξέφρασε από την πλευρά του ο δήμαρχος Θέρμης Θ. Παπαδόπουλος. Ο δήμαρχος Θέρμης πραγματοποίησε και την απονομή τιμητικής πλακέτας στον Μιχάλη Παχίτσα για τη διαχρονική προσφορά του στον σύλλογο.\nΤο Δ.Σ. του Α.Π.Ο. Θερμαϊκός Θέρμης απένειμε τιμητική πλακέτα στην αντρική ομάδα ποδοσφαίρου για την κατάκτηση του κυπέλλου της Ε.Π.Σ.Μ. και την κατάκτηση του super cup της περιόδου 2018-2019 και την άνοδο στην Γ΄ Εθνική κατηγορία. Τις βραβεύσεις στους αρχηγούς αλλά και σε όλους τους παίκτες της ομάδας, πραγματοποίησαν η πρόεδρος και ο αντιπρόεδρος της ΔΕΠΠΑΘ Ν. Παπαδάκη και Ν. Λαγός και οι αντιδήμαρχοι Θέρμης Α. Τσολάκης και Π. Πονερίδης.


Apartmani Nika - Ντουμπρόβνικ - Κροατία\nΓια να σας παρέχει την καλύτερη δυνατή εμπειρία, το Apartmani Nika χρησιμοποιεί δικά του cookies και cookies τρίτων μερών στον ιστοχώρο του για τεχνικούς και αναλυτικούς σκοπούς καθώς και για σκοπούς μάρκετινγκ. Εάν συνεχίσετε την περιήγησή σας στον ιστοχώρο μας, συμφωνείτε με τη χρήση των cookies από εμάς. Για περισσότερες πληροφορίες, παρακαλούμε συμβουλευτείτε τη Γνωστοποίηση για τα Cookies.\nΤο Apartments Nika απέχει 130μ. Από την κοντινότερη παραλία και 1,5χλμ. Από το ιστορικό κέντρο του Ντουμπρόβνικ. Διαθέτει εστιατόριο και δωρεάν Wi-Fi και προσφέρει κλιματιζόμενα καταλύματα με τηλεόραση LCD.\nΤα γήπεδα τένις απέχουν μόλις 30μ. Ενώ ένα κέντρο ευεξίας βρίσκεται σε απόσταση 50μ., Καθώς και ένα παντοπωλείο. Η Παλιά Πόλη που προστατεύεται από την UNESCO είναι γεμάτη από αξιοθέατα όπως τα προστατευτικά τείχη και το Stradun Promenade, το οποίο είναι γεμάτο καφέ.\nΟ σταθμός των λεωφορείων στο Ντουμπρόβνικ και το λιμάνι των φέρι, που συνδέει την πόλη με διάφορους προορισμούς της Δαλματίας, απέχουν 1,5χλμ. Το Διεθνές Αεροδρόμιο του Ντουμπρόβνικ απέχει 20χλμ. Από το Nika Apartments.\nΑυτό είναι το αγαπημένο μέρος των επισκεπτών μας στο Ντουμπρόβνικ, σύμφωνα με ανεξάρτητες κριτικές.\nΤα ζευγάρια μοιάζουν ιδιαίτερα με την τοποθεσία - το βαθμολόγησαν 8,4 για ένα ταξίδι δύο ατόμων.\nΤο Apartmani Nika καλωσορίζει τους επισκέπτες της Booking.com από τις 20 Ιουνίου 2012.\nApartmani Nika Προβολή σημείων ενδιαφέροντος


Νοεμβρίου 2017 - ΜΙΚΡΑ ΔΟΚΙΜΙΑ\nΠοιός μας περιμένει και μάλιστα, όταν όλοι έχουν φύγει; Ποιός παίρνει την τελευταία θέση για μας; Όταν ο Ιησούς είπε κάτι που δεν μπορούσε ο κόσμος που τον άκουγε να το δεχθεί, έφυγαν όλοι και έμειναν μόνο οι Μαθητές Του. Ο Ιησούς στράφηκε προς αυτούς και τους είπε; "Μήπως θέλετε να φύγετε κι εσείς;" " Πού να πάμε, Κύριε, είπε ο Πέτρος, λόγους ζωής έχεις!"\nΤί σημαίνουν τα λόγια αυτά του Πέτρου, προς τον Ιησού; Για ποιόν μπορούμε να πούμε κι εμείς ότι έχει για μας "λόγους ζωής;" Ποιοί είναι οι λόγοι της ζωής; Για ποιούς λόγους ζει καθένας από εμάς; Ποιοί είναι οι δικοί μας λόγοι ζωής; Με άλλα λόγια έχουμε βρει το νόημα της ζωής μας; Για ποιό λόγο ζούμε;\nΝομίζω ότι ζούμε για το λόγο, ότι θέλουμε να ζούμε.\nΌσο για μένα, δεν ξέρω τίποτε άλλο. Απλώς θέλω να ζω. Μερικά πράγματα που είναι αντίθετα στη θέλησή μου να ζω, τα αποφεύγω. Δυστυχώς όχι όλα. Γιατί όχι όλα; Γιατί οι "δαίμονες", που δεν θέλουν να ζω, θυμώνουν, αν δεν έχουν κάτι να αντιστρατεύεται τη θέλησή σου να ζεις. Π.χ. ένας καπνιστής δίνει το μήνυμα ότι δεν θέλει να ζει κι οι δαίμονες είναι ευχαριστημένοι μαζί του και τον αφήνουν ήσυχο ν' ακολουθήσει το δρόμο της αυτοκαταστροφής.\nΟι δαίμονες όμως που διακρίνονται για την υπερηφάνειά τους, δεν θα μείνουν, όταν μας εγκαταλείψουν όλοι. Θα φύγουν κι από τους πρώτους μάλιστα, μόλις βεβαιωθούν ότι δεν υπάρχει καμία ελπίδα για μας.\nΑυτός που θα μείνει είναι αυτός που πήρε για μας την τελευταία θέση, αυτήν που δεν τη δεχόταν κανείς ή σχεδόν κανείς, γιατί αυτοί που μας αγαπούν, σηκώνουν το σταυρό της αγάπης τους. Αυτό σημαίνουν τα λόγια του ποιητή Μπόρις Παστερνάκ, "η αγάπη είναι βαρύς σταυρός."\nΌταν τον Δαβίδ τον κυνηγούσε ο γιος του ο Αβεσσαλώμ, να τον σκοτώσει για να του πάρει το θρόνο του ή σε κάποια άλλη παρόμοια εμπειρία του, έγραψε τον στίχο αυτόν, όταν δηλαδή βρέθηκε τόσο χαμηλά, σε τέτοια θέση, που κανένας δεν την ήθελε; "Οι φίλοι μου και οι πλησίον, μακρόθεν έστησαν", ,δηλαδή με άφησαν μόνο και με κοίταζαν από μακριά.\nΗ αγάπη είναι βαρύς σταυρός! Ποιός μένει με την καρδιά του κοντά στην καρδιά μας όταν βρισκόμαστε στην τελευταία θέση που δεν την θέλει κανείς;\nΦιλότιμος δεν είναι αυτός που αγαπάει τις τιμές, αυτός που θέλει να τον τιμούν οι άλλοι. Εντελώς το αντίθετο, φιλότιμος είναι αυτός που δίνει αξία, αυτός που σέβεται και αγαπάει τις αξίες. Φιλοτιμία δεν είναι να δεχόμαστε , αλλά να δίνουμε αξία.\nΕννοείται ότι η φιλοτιμία δεν έχει να κάνει με την μικροψυχία. Ο φιλότιμος έχει μεγάλη καρδιά!\nΗ φιλοτιμία πλησιάζει πολύ την φιλοξενία. Ο φιλότιμος είναι και φιλόξενος. 'Ισως γι΄ αυτό λένε ότι ο Έλληνας έχει φιλότιμο. Το λένε γιατί ο Έλληνας είναι φιλόξενος.\nΟι Έλληνες από την αρχαία εποχή αγαπούσαν τους ξένους και τα ξένα πράγματα. Τα αγαπούσαν όχι για να τα αρπάξουν από τους άλλους. Ό,τι ξένο έπαιρναν, σχεδόν όλα ήταν ξένα, ακόμα και η σοφία, τα έπαιρναν οι Έλληνες, τα έκαναν καλύτερα και τα απέδιδαν σ' αυτούς από όπου τα πήραν. Αντίθετα με τους Εγγλέζους και τα αρχαία αγάλματα.\nΛυπάμαι γιατί χάνω πολύ χρόνο στους καφενέδες, σε ένα κόσμο , που δεν ενδιαφέρεται και πολύ για το διάβασμα. Στους καφενέδες όμως επικοινωνώ με τους αλλους. Στις βιβλιοθήκες αγαπούν το διάβασμα, αλλά όχι και την επικοινωνία, τουλάχιστον την φανερή.\nΤο να μην μπορώ να επικοινωνώ φανερά με αυτούς που είναι δίπλα μου, αυτό μου φαίνεται εντελώς αφύσικο. Στον καφενέ ή οπουδήποτε αλλού βρίσκομαι σε συνεχή επικοινωνία με τους άλλους. Το αναγνωστήριο από αυτήν την άποψη υστερεί. Δεν είναι ωραίο. Πρέπει να κοιτάζω σαν τον κλέφτη και δεν μ' αρέσει.΄\nΔεν έχω συμπλέγματα με το κοίταγμα. Για μένα το κοίταγμα είναι εκ Θεού. Επειδή αγαπάμε τη θέα, ο Θεός του Σύμπαντος ονομάζεται Θεός. Ο Θεός είναι για τους βλέποντες φανερά όχι γι' αυτούς που κρυφοβλέπουν μέσα από τα σκούρα γυαλιά τους, όπως επιβάλλει η εχθρική προς τη γυναίκα μόδα. Κρίμα στερούν τον κόσμο από το ομορφότερο στολίδι του κι από το πιο εκφραστικό μέλος του σώματος, τα γυναικεία μάτια!\nΑλίμονο, δεν ξέρουμε την ψυχή μας!\nΗ απάντηση στην απορία μου ήρθε μέσα απ΄ την ψυχή μου, σαν μια εσωτερική πληροφορία, μια αποκάλυψη, όπως λέγεται η βεβαιότητα που νιώθουμε για κάτι που μας έρχεται απ΄ την ψυχή μας και όχι από κάποια εξωτερική πηγή. Η απάντηση ήταν αυτή: δεν χαμογελώ σ’ αυτόν που δεν χαμογελάει. Χαμογελώ στην καλή μου διάθεση.\nΌταν λύθηκε η απορία μου ξεχάστηκε κι η εσωτερική πληροφορία, ώσπου να χρειαστεί πάλι, στην περίπτωση που με απασχολεί αυτόν τον καιρό, την περίπτωση της ομορφιάς και της αγάπης.\nΗ εσωτερική πληροφορία μου ξεχάστηκε ώσπου να χρειαστεί πάλι, στην περίπτωση της ομορφιάς γιατί η απάντηση για το χαμόγελο ταιριάζει και στην ομορφιά, αν θεωρήσουμε ότι η ομορφιά δεν είναι στο αντικείμενο, αλλά στο υποκείμενο που την βλέπει (θεάται) ή τουλάχιστον δεν είναι εξολοκλήρου στο αντικείμενο αλλά είναι και στα δύο αντικείμενο και υποκείμενο. Γιατί αν δεν υπάρχει ο θεατής ούτε το θέαμα υπάρχει.\nΠαράδειγμα τα καινούρια αστέρια που αποκάλυψαν τα υπερτηλεσκόπια και έγιναν «θέαμα» που πριν δεν υπήρχε ή αν μια όμορφη κοπέλα ζει στην έρημο και κανείς δεν την είδε ποτέ, ούτε η ίδια βλέπει τον εαυτό της στον καθρέφτη, η ομορφιά της δεν έγινε θέαμα ή βίωμα. Η ομορφιά της είναι στη σκέψη του Θεού, όπως ήταν και πριν να γεννηθεί.\nΚαι στην αγάπη ισχύει το ίδιο. Ο αγαπημένος ή η αγαπημένη έχουν την ιδιότητά τους αυτή, γιατί κάποιος τους αγαπάει. Αν δεν τους αγαπάει κανείς, εκτός απ΄ το Θεό, δεν είναι αγαπημένοι για κανέναν ούτε για τον εαυτό τους. Το ίδιο και με τη χαρά. Έχουμε όλοι την δύναμη να χαιρόμαστε, αλλά αν δεν χαιρόμαστε η δύναμη υπάρχει και δεν υπάρχει. Είναι αυτό που λέμε για κάτι ότι «υπάρχει εν δυνάμει», αλλά πρέπει για να υπάρχει πλήρως, πρέπει να υπάρχει εν ενεργεία.\nΠοιο είναι το συμπέρασμα όλων αυτών; Το συμπέρασμα είναι ότι αληθεύει πως δεν αγαπάμε το όμορφο αντικείμενο αλλά αγαπάμε την επιθυμία μας για την ομορφιά. Απόδειξη ότι οι ανέραστοι δεν βλέπουν κανέναν άνθρωπο όμορφο, γιατί δεν έχουν την επιθυμία για την ομορφιά. Αφού δεν επιθυμούν την ομορφιά τους είναι αδιάφοροι και οι όμορφοι άνθρωποι. Όπως δεν ενδιαφέρουν τα φαγητά σε κάποιον που δεν έχει όρεξη για φαγητό. Το συμπέρασμα είναι ότι το υποκείμενο, καθένας από εμάς δηλαδή, που ενεργοποιεί την ομορφιά, την αγάπη, τη χαρά και κάθε άλλο αγαθό του Θεού, βλέπει την ομορφιά και όλα τα αγαθά που μας χάρισε ο Θεός πρόσωπο με πρόσωπο δηλαδή απευθείας και όχι δια μέσου αυτών που τα αντικαθρεφτίζουν. Και τα βλέπει χάρις στην όρεξή του για τα αγαθά αυτά. Αυτό σημαίνουν τα λόγια, ότι δεν αγαπάμε τα όμορφα πράγματα αλλά αγαπάμε την επιθυμία μας για την ομορφιά τους. Αν δεν μετέχουμε στα αγαθά που μας χάρισε ο Θεός, αν δεν έχουμε όρεξη γι΄ αυτά, αν δεν τα ορεγόμαστε, τα αγαθά παραμένουν εν δυνάμει, σαν σπόρος σε ένα χωράφι, που δεν φύτρωσε ποτέ γιατί το χωράφι αφέθηκε χέρσο.\nΟ Οδυσσέας διαφέρει από τους συντρόφους του, στο ότι γνωρίζει το λόγο για τον οποίο ζει, ενώ οι σύντροφοί του δεν τον γνωρίζουν, γι΄ αυτό τους ονομάζει "νήπια" που δεν μιλούν (νη έπος= όχι λόγος).\nΟ Οδυσσέας γνωρίζει το λόγο για τον οποίο ζει. Δεν ξεχνάει την πατρίδα του. Γνωρίζει που βρίσκεται και πού πηγαίνει.\nΟι συνηθισμένες χαρές στο ταξίδι είναι όπως το γλυκό, που η γλύκα του διαρκεί όσο το τρώμε. Σε τέτοιες χαρές μένουν οι σύντροφοι του Οδυσσέα, νομίζοντας ότι διαρκούν για πάντα: ¨Οδυσσέα, είσαι πολύ αυστηρός με τον εαυτό σου και με εμάς", λένε στον Οδυσσέα, που γνωρίζει τις χαρές που διαρκούν και που σε μεταφέρουν από χαρά σε ακόμα μεγαλύτερη χαρά και όχι από τη χαρά στη λύπη.\nΤί σημαίνουν άραγε τα λόγια "δεν αγαπάμε το αντικείμενο της αγάπης , αλλά την επιθυμία μας να αγαπάμε ή ότι η ομορφιά δεν είναι στο αντικείμενο, αλλά σε μας ή ότι τα χρώματα δεν είναι στα αντικείμενα, αλλά στα μάτια που τα βλέπουν, γιατί τα συνθέτουν. Χωρίς τη σύνθεση των ματιών τα χρώματα δεν υπάρχουν ως χρώματα. Ένα άλλο αισθανόμενο ον μπορεί να βλέπει τα χρώματα διαφορετικά από ό,τι τα βλέπουν τα μάτια του ανθρώπου.\nΣτο αντικείμενο της ομορφιάς αντικαθρεφτίζεται η ομορφιά . Αν πάψει να αντικαθρεφτίζεται η ομορφιά π.χ. γιατί θάμπωσε ο καθρέφτης , δεν παύει να υπάρχει η ομορφιά, αλλά μόνο το αντικαθρέφτισμά της. Η ομορφιά θα βρει άλλον καθρέφτη ή δεν θα καθρεφτίζεται, γιατί θα την βλέπουμε απ' ευθείας και όχι δια μέσου του καθρέφτη.\nΤο ίδιο συμβαίνει με τις χαρές. Τις χαιρόμαστε είτε διά μέσου κάποιου καθρέφτη, αλλά οι καθρέφτες δεν διαρκούν είτε τις χαιρόμαστε απ΄ ευθείας και δεν έχουν τέλος. Ο Οδυσσέας έβλεπε την ομορφιά απ' ευθείας, όχι μέσα απ' τον καθρέφτη. Κι η ομορφιά αυτή ήταν η πατρίδα του για την οποία ζούσε και πέθαινε. Γι' αυτό μπορούσε να πει: Ας δω και μόνο τον καπνό ν' ανεβαίνει στον ουρανό κι ας πεθάνω.\nΑΝΤΙΡΡΗΣΗ: Κι η αγάπη που μετατρέπει το αντικείμενό της σε ακριβό, σε πολύτιμο σε μοναδικό; Κανείς δεν βλέπει αυτό που αγαπάει σαν να είναι ένας καθρέφτης, εκτός κι αν πάψει να το αγαπάει. Αν ήταν τα πράγματα και τα πρόσωπα απλοί καθρέφτες γιατί να κλαίμε και να θρηνούμε γι΄ αυτά; Παρόλα αυτά υπάρχουν κι αλλού πράγματα και υπάρξεις που αξίζουν την αγάπη μας.\nΠού βρίσκεται άραγε το κέντρο βάρους; Αυτοί που προτιμούν την ουσία θα έχουν το κέντρο βάρους σ' αυτό που διαρκεί. Αυτοί που προτιμούν τα πράγματα και τα πρόσωπα με ημερομηνία λήξεως, θα προτιμήσουν την διαρκή αλλαγή. Ας μην νομίζουν οι της αλλαγής ότι αυτό λέει ο Ηράκλειτος. Ο Ηράκλειτος λέει ότι τα πάντα ρέουν, εννοώντας τα πράγματα που δεν μένουν. Ο Ηράκλειτος πιστεύει στο Θεό.\n"Σ' αυτόν τον φευγαλέο κόσμο, που μοιάζει με όνειρο, το να βρεθεί κανείς στη μίζερη θέση, να κάνει μόνο δυσάρεστα πράγματα, είναι βλακεία" (Τ. Γιαμαμότο)\nΓράφουμε κείμενα που περιέχουν μόνο υπαινιγμούς για τον αναγνώστη που ίσως θα ήθελε να κάνεις τις δικές του σκέψεις. Είμαστε εκ φύσεως, όχι συμβατικά, κοινωνικοί, λέει ο Αριστοτέλης. Η ανάγκη της επικοινωνίας είναι μέσα στη φύση μας.\nΌτι ο κόσμος υπάρχει, για να μπει σ'΄ ένα βιβλίο δεν είναι απλά ένα σχήμα λόγου ή μια φράση που ακούγεται καλά. Η ίδια η ζωή ζητεί να εκφραστεί. Με συγκινεί κάθε φορά η προτροπή να γράψω, επειδή ξέρω από ποιά ακαταμάχητη ανάγκη θέλουμε να γραφεί κάτι.\nΑυτό το όμορφο πρωινό στο χωριό Καλαμάκι, αξίζει να περάσει στη λογοτεχνία. Είναι πρωί της Κυριακής. Σιγανή, φθινοπωρινή βροχή πέφτει επάνω στα δέντρα του κήπου.\nΤο μεγάλο προνόμιο των ανθρώπων που γλεντούν, είναι ότι αποκτούν προοπτική να κάνουν χιούμορ. Η καρδιά μας δεν είναι παράθυρο κλειστό.\nΑκολούθησέ με, είπε ο Χρίστος, για να δεις τί θα πει γλέντι και τί θα πει φιλοξενία! Ο Άρης και ο Κώστας με την κιθάρα στο χέρι δεν δείχνουν καμία έκπληξη στις αυθόρμητες αυτές συνάξεις των φίλων στο όμορφο σπίτι του κυρ Θανάση, στο χωριό. Η κυρία Κούλα έχει έτοιμους τους μεζέδες (κεφτεδάκια, ολόδροσες σαλάτες, διάφορα τυριά κ.ά.) Η ρακή για την οποία σεμνύνεται ο κυρ Θανασης παρασκευάζεται από τον ίδιο. "Πιες όσο θες. Την άλλη μέρα δε θα νιώθεις βαρύς."\nΟ πρόσχαρος οικοδεσπότης δέχεται με ασπασμούς σταυρωτά τους φίλους και τους δείχνει το μεγάλο τραπέζι, δίπλα στο παραθυρο που βλέπει στον δεντρόκηπο. Η κυρία Κούλα στρώνει στη στιγμή το καθαρό τραπεζομάντιλο και φέρνει τα πρώτα πιάτα με τους ζεστούς μεζέδες που ευωδιάζουν. Ανοίγει κατόπιν το παράθυρο κι ο κήπος μπαίνει στο σαλόνι!\nΟ κόσμος όλος είναι κλειστά παράθυρα, αναφωνεί ο Χρίστος, που έχει κατεβάσει μερικά ποτήρια ρακί. Γειά σου παγκοσμιοποίηση. Να τα γράφεις όλα αυτά και να βάλεις τίτλο "παράθυρα κλειστά", λέει σε μενα. Είμαστε όλοι παράθυρα κλειστά. Εννοώ την καρδιά μας.\nΟι άνθρωποι πιστεύουν στη δύναμη του λόγου. Πιστεύουν ότι ο κόσμος μπορεί να γίνει καλύτερος, αν βρει ένα καλύτερο μέλλον!\nΑν δεν σας δεχθούν, είπε ο Ιησούς στους Μαθητές Του, τινάξ' τε τη σκόνη των υποδημάτων σας, δηλαδή να μην πάρετε παράδειγμα από αυτούς.\nΤο "δούναι και λαβείν" έβλαψε και εξακολουθεί να μας βλάφτει.\nΟ μερκαντιλισμός νεκρώνει τη διάθεση να δίνεις χωρίς να περιμένεις ανταπόκριση και την διάθεση να δέχεσαι χωρίς να νιώθεις ότι δεσμεύεσαι.Κάποιοι αρνούνται να δεχθούν ακόμα και την πορτοκαλάδα, την οποία τους προσφέρουν εκ λόγων ευπρεπείας ή ιδιαιτέρου ηθικού καθήκοντος.\nΌταν επικρατεί το κουφό και βουβό πνεύμα του μερκαντιλισμού ούτε διάθεση προσφοράς έχουμε ούτε διάθεση αποδοχής. Ούτε να κερνάς ούτε να σε κερνούν. Ο μερκαντιλισμός συνδέει τόσο την προσφορά όσο και την αποδοχή με την υποχρέωση και τον καταναγκασμό. Διώχνει την χάρη που είναι απ΄ το Θεό.\nΗ αγάπη θέλει φιλόξενο τόπο. "Ξένος ήμην και περιεβάλετέ με", λέει ο Ιησούς. Πού να βρω φιλόξενο τόπο; Πού να βρω την ψυχή μου; . Δεν βρίσκω πού να ακουμπήσω την καρδιά μου, λέει ο Καμύ.\n«Η ζωή στους διάφορους σιδηροδρομικούς σταθμούς, επάνω σε βαλίτσες και μ’ όλες τις ταλαιπωρίες που συνδέονται μ’ αυτά τα ταξίδια, συνεχίζεται. Η Λάρα στο χωριό με πυρετό. Ω Θεέ μου! Είναι αδύνατον να ζούμε μ’ αυτό τον τρόπο!(…)\nΘεέ μου! Πόσο αβάσταχτη είναι αυτή η θλίψη! Νομίζω πως θα καταρρεύσω. Νιώθω τόση ερημιά… Κι αυτό το αίσθημα γίνεται χειρότερο, όταν αρχίζεις να συνειδητοποιείς πως μοναξιά σημαίνει θάνατος. Όλοι μ’ έχουν προδώσει ή εξακολουθούν να με προδίδουν. Είμαι εντελώς μονάχος.(…) Πόσο φριχτό είναι να είσαι μόνος! Δεν θέλω να ζήσω άλλο. Φοβάμαι. Η ζωή μου έχει γίνει ανυπόφορη.»\nΟ Ταρκόφσκι, στη ζωή του και στο έργο του εκφράζει την αγωνία του σύγχρονου ανθρώπου, ο οποίος δεν υποφέρει μόνο από την μοναξιά που προέρχεται από την αποξένωση από τους άλλους, αλλά και από την χειρότερη ακόμα μοναξιά της αποξένωσης από τον εαυτό του\nΣυνήθως αγάπη του εαυτού εννοούμε την φιλαυτία και γι’ αυτό δεν μιλάμε για την αγάπη του εαυτού γιατί φοβούμαστε την κατηγορία της φιλαυτίας. Δεν θέλουμε να είμαστε φίλαυτοι. Η αγάπη του εαυτού έχει κακή έννοια και την αγνοούμε και μαζί με αυτήν αγνοούμε και την αγά.πη του εαυτού μας με την καλή έννοια. Ποια είναι η καλή έννοια; Είναι η αγάπη του εαυτού που διώχνει το φόβο απ΄ την ψυχή. Πώς αγαπάμε την ψυχή μας με την καλή έννοια; Την αγαπάμε, αν μας αγαπάνε όπως είμαστε. Αν βρεθεί να μας αγαπήσει κάποιος όπως είμαστε, θα τολμήσουμε κι εμείς να αγαπήσουμε τον εαυτό μας, όπως είναι. Αυτή είναι η κεντρική ιδέα της ταινίας του Μπέργκμαν «Φθινοπωρινή συμφωνία». Να γιατί ο Μπέργκμαν έβλεπε τις ταινίες του Ταρκόφσκι δέκα φορές!\nΚι αν δεν βρίσκεται κανείς που να τον εμπιστευτούμε τόσο ώστε να του ανοίξουμε την καρδιά μας και να μας αγαπήσει όπως είμαστε, τί μπορούμε να κάνουμε; Μπορούμε να ανοίξουμε την καρδιά μας στον Ιησού. Αυτός μας αγαπάει όπως είμαστε. Αλλά δεν μπορούμε ούτε αυτό να το κάνουμε, αν δεν έχει για μας η πνευματική ζωή υπόσταση. Αν δεν πιστεύουμε στην πνευματική ζωή. Αν δεν θεωρούμε τις σκέψεις μας και τα αισθήματά μας πραγματικά, όπως είναι. Αν θεωρούμε το πνεύμα ανυπόστατο δεν θα μας βοηθήσει η πνευματική σχέση με κανέναν ούτε με τον Ιησού Χριστό.\nΑντρέι Ταρκοφσκι, Μαρτυρολόγιο, Ημερολόγια 1970-1986 , Εκδόσεις ΙΝΔΙΚΤΟΣ, σ.224\nΜας ενδιαφέρει να πατάμε σταθερά τα πόδια μας στη γη. Να γνωρίζουμε αυτό που είμαστε κι αυτό που είναι ο κόσμος, στον χρόνο και στον τόπο όπου ζούμε. Ο Ιησούς είπε να ζούμε σ’ αυτόν τον κόσμο, χωρίς να είμαστε από τα στοιχεία αυτού του κόσμου. Γνωρίζουμε τα στοιχεία αυτού του κόσμου, από τα οποία δεν θέλουμε να είμαστε. Δεν αγνοούμε τις μεθόδους του Κακού. Τα στοιχεία αυτά είναι; Το ψεύδος, η κλοπή και τα παρόμοια που περιέχονται όλα μέσα στην έννοια της υπερηφάνειας, Προσέχουμε να μην μπει η υπερηφάνεια αυτή στην καρδιά μας γιατί διώχνει τη χάρη και τη θέση της χάρης στην καρδιά μας την καταλαμβάνει η υπερηφάνεια. Αν δούμε αυτό το βδέλυγμα να βρίσκεται στον τόπο που δεν του ανήκει στην καρδιά μας, να βάλουμε σαν πρώτη προτεραιότητα στη ζωή μας, το να βγάλουμε απ΄ την καρδιά μας την υπερηφάνεια.\nΜια παραλλαγή του αρχαίου Μύθου της Σφίγγας είναι κάπως έτσι. Αυτοί που δεν ενδιαφέρονταν για τη χάρη μέσα τους, δεν έχαναν τη ζωή τους, όπως έχαναν τη ζωή τους οι άλλοι που δεν εύρισκαν την σωστή απάντηση, αλλά έχαναν κάθε τι για το οποίο άξιζε να ζουν. Περίπου όπως συμβαίνει σήμερα που έχουμε όλα αυτά που χρειαζόμαστε, αλλά δεν τα χαιρόμαστε. .\nΜ’ αρέσει στην Εκκλησία, όταν βγαίνει ο ιερέας στην Ωραία Πύλη, και εύχεται μεγαλοφώνως «ΔΥΝΑΜΙΣ». Πιστεύω ότι η δύναμη αυτή είναι ενέργεια του Αγίου Πνεύματος, η οποία γίνεται αισθητή σε μας γιατί δίνει ζωή στο πνεύμα και στο σώμα μας. Στο Σύμβολο της Πίστεως ονομάζουμε το Άγιο Πνεύμα «ζωοποιό», που με τις άκτιστες Ενέργειές Του (Θεία Χάρη) δίνει ζωή, αναζωογονεί, αναγεννά, ξανανιώνει τα πάντα, γιατί γεμίζει με την παρουσία Του τα πάντα. Αυτό που εξαρτάται από εμάς είναι, να κρατάμε με την προσοχή και την κατάλληλη άσκηση, πάντα ανοιχτά τα κανάλια στα οποία κυκλοφορεί η Άκτιστη Ενέργεια, η Θεία Χάρη του Αγίου Πνεύματος παντού στο σώμα μας και στην ψυχή μας.\nΗ ενέργεια αυτή είναι του Αγίου Πνεύματος (άκτιστη) και δεν είναι ενέργεια του κτιστού κόσμου, όπως νομίζουν στη Δύση, γιατί στη Δύση, μετά το Σχίσμα, δεν διακρίνουν την ουσία του Θεού και τις ενέργειες του Θεού και θεωρούν τη χάρη του Θεού κτιστή, δηλαδή όχι του Θεού, αλλά ως ένα από στοιχεία αυτού του κόσμου.\nΗ Δύση προσπαθεί να εξηγήσει με τη λογική της Θεία Χάρη: Αφού κανείς δεν γνωρίζει την ουσία του Θεού ούτε τη Θεία Χάρη γνωρίζει. Αλλά η χάρη δεν είναι άγνωστη στον άνθρωπο. Άρα η Χάρη δεν είναι του Θεού, αλλά του κτιστού αυτού κόσμου. Ο συλλογισμός αυτός της Δύσης, στην πράξη σημαίνει ότι διαχειριστής αυτής της χάρης δεν είναι ο Θεός, αλλά είναι ο εκπρόσωπός του στη γη. (καισαροπαπισμός, συγχωροχάρτια).\nΤην άκτιστη θεία χάρη εννοεί ο Ιησούς όταν λέγει να ζούμε σε αυτόν τον κόσμο, αλλά να μην είμαστε από τα στοιχεία αυτού του κόσμου, αλλά από τα στοιχεία της άκτιστης θείας χάρης, όταν επιτρέπουμε στη θεία χάρη να μας επισκεφτεί.\nΣτο εθιμκό δίκαιο , όταν μιλούμε για κάποιο έθιμο, που δεν γνωρίζουμε την πηγή του , χρησιμοποιούμε την αρχαιοπρεπή έκφραση «ουδείς οίδε εξότου φάνη», που σημαίνει κατά λέξη, «κανένας δεν ξέρει πότε φάνηκε». Κανένας λοιπόν δεν ξέρει πότε φάνηκαν οι εθιμικοί κανόνες, που ενώ είναι γνωστοί στους απλούς ανθρώπους του λαού μας, η επιστήμη τους αγνοεί. ΟΙ απλοί άνθρωποι γνωρίζουν τέτοιους εθιμικούς κανόνες του εθιμικού πολιτισμού, οι οποίοι έφθασαν μέχρις αυτούς «πάππον προς πάππον», απ΄ τον ένα παππού στον άλλον. Υπάρχει ένας ολόκληρος πολιτισμός που διαδόθηκε προφορικά από τα αρχαία χρόνια μέχρι σήμερα , που μόνο λίγοι ερευνητές, από τους επιστήμονες, ανακαλύπτουν κατά καιρούς κάποιους κανόνες του και τους φέρνουν στο φως.\nΗ αγράμματη γιαγιά μου γνώριζε, από τη γιαγιά της και εκείνη από τη δική της γιαγιά, πού βρίσκεται το κέντρο της δύναμης (ζωτικής ενέργειας) στο σώμα και μπορούσε να διεγείρει το κέντρο αυτό της δύναμης , για να ρέει η δύναμη ελεύθερα στα κανάλια της, όταν αισθανόμαστε εκείνη την γενική καταβολή της δύναμης στο σώμα μας και στο πνεύμα μας, που γίνεται αισθητή σαν μια γενική αδιαθεσία. Γνώριζε πώς ανοίγουν τα κανάλια της δύναμης για να κυκλοφορεί ελεύθερα η ζωτική αυτή ενέργεια παντού σε όλο το σώμα, ώστε να λειτουργούν ανεμπόδιστα τα διάφορα συστήματα και τα αντίστοιχα όργανά του.\nΌλη η χαρά του καφέ, για μένα, είναι γιατί προσφέρεται , όπως προσφέρεται ένα δώρο σε φίλο και τίποτε δεν με εμποδίζει να νιώθω σαν ένας που δέχεται από τους φίλους του κάποιο δώρο.\nΠολύ περισσότερο από τα δώρα, γιατί ενώ ο καφές μου προσφέρεται κάθε μέρα για χρόνια, σαν μια φιλία που διαρκεί, τα δώρα, δεν προσφέρονται κάθε μέρα, αλλά πρέπει να περιμένεις τα Χριστούγεννα και στην ονομαστική σου εορτή, αν είσαι τυχερός και σε θυμηθούν οι φίλοι σου.\nΈνα δώρο είναι και ο καφές,ένα δώρο φίλων, γιατί αν ο σερβιτόρος κι ο ιδιοκτήτης του καφέ δεν ήταν φίλοι κι ήταν εχθροί σου , δεν θα σε σέρβιραν ποτέ και θα σ' άφηναν να περιμένεις, μέχρι να απελπιστείς και να φύγεις\nΔεν γίνεται όμως αυτό, γιατί μια ευγενική κοπέλα θα σε εξυπηρετήσει τόσο καλά, που θα αναρωτηθείς, αν σ' αρέσει ο καφές ή η εξυπηρέτηση. Μάλλον το δεύτερο. Με τίποτε δεν θα ευχαριστιόσουν να πιεις τον καφέ σου στο σπίτι σου. Η κοπέλα θα σου πει και μια ευχή. Στο σπίτι σου ποιός έχει όρεξη να σου σου λέει κάθε μέρα μια ευχή για να χαρείς;\nΤί σημαίνει να είναι κανείς μοναδικός; Από μια άποψη σημαίνει ότι έχει αξία από μόνος του , αν βέβαια μπορεί να αναγνωρίσει την αξία του αυτή. Η Γραφή λέει ως προς αυτό δύο πράγματα: ότι έχουμε μέσα μας έναν θησαυρό και ότι η βασιλεία του Θεού είναι μέσα μας.\nΤο γεγονός αυτό δεν μας γλιτώνει από την μοναξιά. Τί θησαυρός είναι αυτός που δεν μας προστατεύει από το πικρό αίσθημα της μοναξιάς; Αν αισθάνομαι μοναξιά, τί σημασία έχει που ξέρω ότι ειμαι μοναδικός; Μοναδικός θα είχε σημασία αν δεν ένιωθα μοναξιά. Μπορεί να θεραπεύσει τη μοναξιά μου το αίσθημα ότι είμαι μοναδικός κι οι άλλοι είναι μοναδικοί; Η πίστη στην μοναδικότητα ίσως βοηθάει, αν δεν πιστεύουμε στην αυταπάτη ότι ανήκουμε σε ανθρώπους και μας ανήκουν οι άνθρωποι. Δεν ανήκουμε σε κανέναν ούτε μας ανήκει κανείς. Αυτό εννοούν οι Άραβες όταν λένε ότι η όμορφη γυναίκα είναι σαν τον έναστρο ουρανό, όλοι την θαυμάζουν αλλά δεν ανήκει σε κανέναν. Αυτό ισχύει για κάθε άνθρωπο που θα θέλαμε να είναι δικός μας. Δεν μπορεί να είναι δικός μας.\n"Τρεξε ελεύθερος σαν το ζαρκάδι πάνω στα βουνά με τα αρώματα",λέει η αγαπημένη στον καλό της, στο Άσμα Ασμάτων, όταν τον συναντάει ύστερα από αγωνιώδη αναζήτηση. Αυτό πρέπει να πούμε κι εμείς στον κάθε άνθρωπο, που επιθυμούμε να τον κάνουμε κτήμα μας. Κανένας άνθρωπος δεν είναι κτήμα.\nΓια να γλιτώσουμε από το φόβο της μοναξιάς πρέπει να πιστέψουμε στην μοναδικότητα με την έννοια της ελευθερίας. Αν είμαστε μοναδικοί , είμαστε και ελεύθεροι, που σημαίνει δεν μας ανήκει κανείς ούτε ανήκουμε σε κανέναν.\nΞόδεψα τη ζωή μου επισκεπτόμενος φίλους, λέει ο ήρωας της αριστουργηματικής ταινίας "Οι φάλαινες του Αυγούστου", τον οποίον υποδύεται ο ηθοποιός Βίνσεντ Πράϊτ. Εννοεί ότι οι φίλοι του είναι ελεύθεροι, δεν τους κουβαλάει μαζί του, αλλά κι αυτός είναι ελεύθερος, ,πράγμα που σημαίνει ότι μπορεί να ξανοίγεται προς τους άλλους και να επικοινωνεί μαζί τους. Τελικά η ομορφιά ελκύει τον έναν προς τον άλλον, αλλά η επικοινωνία θα μας σώσει, όταν είναι άμεση και ειλικρινής. Την επικοινωνία αυτή αναζητάμε κι η επικοινωνία αυτή εμποδίζεται, όταν κλεινόμαστε στον εαυτό μας και ούτε πάμε προς τους άλλους ούτε τους άλλους δεχόμαστε , όταν έρχονται προς εμάς. Θάρθει εποχή λένε οι προφητείες που ο άνθρωπος θα διανύει δρόμο πολύ ώσπου να συναντήσει, αν είναι να συναντήσει έναν άνθρωπο. Αυτή είναι ίσως η εποχή μας, εποχή των τελευταίων πραγμάτων. Μαζί με την εμβάθυνση στο μοναδικό πρέπει να εμβαθύνουμε και στο ωραίο. Και το μοναδικό και το ωραίο είναι ελεύθερα από ιδιοτέλεια. Οι μποέμ ήταν φτωχοί. Όταν όμως έπεφταν χρήματα στα χέρια του έκαναν στον εαυτό τους ακριβά άχρηστα δώρα. Το ωραίο (και το μοναδικό) αγαπάει να κρύβεται, λέει ο Ηράκλειτος. Αυτό σημαίνει ότι για τον πρακτικό άνθρωπο που αναζητάει το ωφέλιμο και το χρήσιμο, είναι άχρηστο!\nΟ άνθρωπος ζει με την ψυχή και με το σώμα. Καμιά ενέργεια και κανένα πάθος δεν είναι μόνο της ψυχής ή μόνο του σώματος. Παντού συμμετέχουν και τα δύο αυτά αξεχώριστα στοιχεία του ανθρώπου.\nΜόνο με την ψυχή ζουν μόνον οι άγγελοι που γι αυτό ονομάζονται «ασώματοι» και μόνο με το σώμα ζουν τα λιγότερο αναπτυγμένα ζώα. Ενώ τα περισσότερο αναπτυγμένα ζώα ζουν όπως ο άνθρωπος, με την ψυχή και με το σώμα. Ένα αναπτυγμένο ζώο. αν χάσει το «ηθικό» του πεθαίνει. Υπάρχουν περιπτώσεις, που άλογα ή σκύλοι πέθαναν από τη λύπη τους, όταν έχασαν τους κυρίους τους. Οι άνθρωποι και τα αναπτυγμένα ζώα έχουν κάποιο σκοπό στη ζωή τους, που όταν τον χάσουν, η ζωή τους δεν έχει νόημα και δεν θέλουν να ζουν.\nΑνάλογα με ποιο από τα δύο στοιχεία ενεργούμε ή πάσχουμε, διακρίνουμε τις ενέργειες σε ψυχικές και σωματικές και τα πάθη σε σωματικά και ψυχικά. Ενώ στην πραγματικότητα δεν υπάρχει διαχωρισμός. Χαιρόμαστε και λυπούμαστε και με την ψυχή και με το σώμα. Χαρές και λύπες τις ζούμε και με το σώμα και με την ψυχή.\nΟι γιατροί όταν κάτι δεν είναι ξεκάθαρα σωματικό, το ονομάζουν ψυχολογικό και ικανοποιούν και τους ασθενείς τους, που παίρνουν θάρρος γιατί τα ψυχικά, δεν τα φοβούνται, ενώ αυτά προκαλούν και τα σωματικά στις περισσότερες περιπτώσεις. Ενώ σχεδόν όλες οι ασθένειες εμφανίζονται πρώτα στην ψυχή και μετά εκδηλώνονται και στο σώμα.\nΠοτέ να μην χάνουμε το ηθικό μας. Όταν μια πόρτα κλείνει στην ζωή μας , πρέπει να πιστεύουμε πως μια άλλη πόρτα κάπου ανοίγει για μας. Αν ξέραμε ποιος συμβαδίζει στη ζωή μας, ποτέ δεν θα χάναμε την ελπίδα μας για το καλύτερο.\nΤον πατέρα μου Μανώλη, Κρητικό απ’ το Άνω Τριπόδο Μυλοποτάμου Ρεθύμνου, δεν τον θυμάμαι καθόλου. Ήμουν δύο ετών όταν σκοτώθηκε στο Αρμενοχώρι της Φλώρινας, το 1944. Ευτυχώς η εκ μητρός γιαγιά μου Βασιλική είχε τη σοφία και την αγάπη να μου μιλάει συχνά από μικρό παιδί για τον πατέρα μου με τέτοιο θαυμασμό, ώστε κατάφερε να βάλει μέσα στην καρδιά μου την εικόνα ενός ηρωικού και εξιδανικευμένου πατέρα!\nΧάρις στη γιαγιά μου, απέκτησα δυο πατέρες, έναν πραγματικό, το Χρήστο απ΄ τη Σπερχειάδα Λαμίας ( η μητέρα μου ξαναπαντρεύτηκε μετά από λίγα χρόνια από το θάνατο του πατέρα μου) κι έναν ιδανικό το Μανώλη, από το Μυλοπόταμο. Πιστεύω ότι η ύπαρξη δύο πατέρων κι η αγάπη μου γι΄ αυτούς, με βοήθησε να δεχθώ με όλη μου την καρδιά τον Πατέρα-Θεό και τους Πατέρες της Εκκλησίας , της οποίας έγινα με τη δύναμη και με τη χάρη του Θεού πιστό τέκνο της.\nΗ ύπαρξη του ιδανικού πατέρα με έκανε να επιθυμώ με όλη τη δύναμη της καρδιάς μου να τον γνωρίσω πως ήταν για να γνωρίσω κι εγώ καλύτερα τον εαυτό μου. Χάρηκα όταν ύστερα από σαράντα χρόνια έμαθα από μια γριά γυναίκα ότι ο πατέρας μου έγραφε και με λαχτάρα πήγα στο σπίτι της να πάρω ένα ημερολόγιό του. Ήταν ένα χοντρό τετράδιο σαν αυτά που τηρούσαν οι μπακάληδες για τις λογιστικές τους καταγραφές. Απογοητεύθηκα όταν είδα ότι ο πατέρας μου δεν είχε γράψει τίποτα για τον εαυτό του, ούτε μια σειρά να λέει πως σκέφτεται και τι νιώθει.\nΈτσι ξαναγύρισα στην παλιά μέθοδο να προσπαθώ να ανακαλύψω ποια ήταν τα αγαπημένα του πράγματα από εκείνα που ήθελε να έχει μαζί του, κυρίως από εκείνα που ήθελε να φωτογραφίζεται μαζί τους. Ευτυχώς αγαπούσε πολύ τις φωτογραφίες. Μου άφησε ένα μεγάλο άλμπουμ με πάμπολλες φωτογραφίες του, ώστε είχα πλούσιο υλικό να μελετώ την ψυχική ιδιοσυγκρασία του και μέσω αυτής και τη δική μου.\nΜε γνώμονα την ανακάλυψη της ψυχής κατέγραψα τα αγαπημένα πράγματα του πατέρα μου ανάλογα με τη συχνότητα που εμφανίζονται στις φωτογραφίες του. Αναφέρω εδώ μερικά κατά σειράν σπουδαιότητας. Ο πατέρας μου αγαπούσε να φωτογραφίζεται με έναν ή περισσότερους φίλους του κι έγραφε και τα ονόματά τους πίσω απ΄ τις φωτογραφίες. Είναι οπωσδήποτε χαρακτηριστικό το ότι δεν του άρεσε ποτέ να φωτογραφίζεται μόνος του, χωρίς κάποιο αγαπημένο πράγμα κοντά του. Μετά τους φίλους τη σειρά είχαν τα παιδιά, οι σκύλοι, τα δέντρα, το όπλο του, η κάπα του κ.α.\nΑν ψάξει κανείς θα ανακαλύψει πολλά ψυχικά γνωρίσματα κληρονομημένα απ’ τους γεννήτορές του. Όσο για μένα, έμοιασα τον πατέρα μου στα αγαπημένα πράγματα που δεν ήθελε να τα αποχωρίζεται με την αγάπη μου στα βιβλία.Πάντα κουβαλάω αγαπημένα βιβλία μαζί μου. Ο πρωτότοκος γιος μου που έχει και το όνομα του πατέρα μου, ο Μανώλης, πήρε από αυτόν την αγάπη για το γράψιμο στο στυλ του παππού του. Πιο πολύ του αρέσει να αντιγράφει τις σκέψεις των άλλων και ποτέ δεν μιλάει για τον εαυτό του, μέχρι τώρα τουλάχιστον. Το αντίθετο με εμένα που μετέτρεψα τα άρθρα μου στον τύπο σε προσωπικό μου ημερολόγιο! Ευτυχώς ο κόσμος ,όχι μόνο δε δυσανασχετεί με το είδος αυτό της αυτοβιογραφικής γραφής, αλλά όπως φαίνεται του αρέσει κιόλας!\nΗ αγάπη είναι ο χρόνος της ζωής μας, ο χρόνος που λαχταράμε να τον χαρίσαμε στο αντικείμενο της αγάπης μας. Αφού νικήσουμε τη ζήλια με το να πιστέψουμε στην μοναδικότητα τη δική μας κι αυτών που αγαπάμε.\nΟ Οδυσσέας δεν θα είχε δυνάμεις να αγωνιστεί με τις δυσκολίες για να επιστρέψει στην Ιθάκη, αν δεν πίστευε στην μοναδικότητά του και στην μοναδικότητα της Ιθάκης. Αν η Ιθάκη ήταν ένας κάποιος τόπος, που μπορούσε να αντικατασταθεί με οποιονδήποτε άλλον στον οποίο περνούσε καλά, όπως νόμιζαν οι σύ]ντροφοί του, οι νήπιοι, και χάθηκαν , ,θα χανόταν κι αυτός μαζί τους. Η πίστη στην μοναδικότητα που εχουμε καθένας από εμάς, είναι αυτή που μας δινει θάρρος και δύναμη, να αγωνιστούμε για να μείνουμε πιστοί στην αγάπη μας.\nΤο ίδιο και η Πηνελόπη, πίστευε στην μοναδικότητα του εαυτού της πρώτα κι ύστερα στη μοναδικότητα του Οδυσσέα και της Ιθάκης. Με αυτήν την πίστη κι οι αναπόφευκτες ισως πτώσεις, δεν είναι προς αφανισμόν της αγάπης. Να μην φοβούμαστε τα εμπόδια, μας διδάσκει ο Οδυσσέας, που το όνομά του σημαίνει ακριβώς αυτό, ότι είναι ο άνθρωπος που δεν μπορούν να τον κάμψουν τα εμπόδια. Πίστεψε, ,ψυχή μου, στην μοναδικότητά σου, και θα μείνεις πιστός και στην αγάπη αυτου που αγαπάς. Να έχεις θάρρος, να αφήνεις ελεύθερο τον αγαπημένο σου και να είσαι ελεύθερη και εσύ από το πάθος της ζήλιας, που μετατρέπει τον αγαπημένο σε απόκτηση, ενώ ούτε αυτός ούτε εσύ είστε αποκτήματα καθενός. Η ελυθερίια μας διέρχεται μέσα από την διαρκή αίσθηση της μοναδικότητας, όπως μοναδικός είναι ο Ιησούς, που μόνο γιατί υπάρχει είμαστε κι εμείς αληθινοι!\nΟ έρωτας δε βλέπει με τα μάτια αλλά με το μυαλό (Σαίξπηρ)\nH Ντιάνα Άκερμαν στο βιβλίο της Όραση, περιγράφει την εντύπωση που του έκανε ο Ομάρ Σαρίφ όταν τον γνώρισε από κοντά. Διατηρούσε την εικόνα του γοητευτικού Δόκτορα Ζιβάγκο, αλλά όταν τον είδε στην πραγματικότητα της φάνηκε κάθε άλλο παρά γοητευτικός άντρας: Όταν τον άκουσα σε τηλεοπτική του συνέντευξη να δηλώνει ότι το μόνο ενδιαφέρον του στη ζωή ήταν να παίζει μπρίτζ, με το οποίο περνούσε κατά κύριο λόγο τον ελεύθερο χρόνο του, προς μεγάλη μου έκπληξη μεταμορφώθηκε σε κάθε άλλο παρά ελκυστικό άντρα. (…)\nΑυτή την αλχημεία την είδα να λειτουργεί και αντίστροφα, όταν ένας κάθε άλλο παρά γοητευτικός άγνωστος άνοιξε το στόμα να μιλήσει και,ξάφνου, μεταμορφώθηκε σε γόη. Ευτυχώς που υπάρχουν τα θέλγητρα της σπιρτάδας, της εξυπνάδας, του πάθους, του ταλέντου, της χάρης. Ευτυχώς που αν και η όμορφη εμφάνιση τραβάει την προσοχή, η σταθερή έννοια της ομορφιάς αποκαλύπτεται σταδιακά. Ευτυχώς που, όπως το θέτει ο Σαίξπηρ στο «Όνειρο θερινής νύχτας»: « Ο έρωτας δε βλέπει με τα μάτια, αλλά με το μυαλό.*»\nΟ έρωτας βλέπει με το μυαλό. Η καλλιτεχνία, δηλαδή η όραση και η δημιουργία του ωραίου, κανονικά δεν είναι επάγγελμα είναι "ερασιτεχνία" , δηλαδή έρωτας για την τέχνη με την οποία βλέπουμε και δημιουργούμε το ωραίο. Κίνητρο του καλλιτέχνη είναι ο έρωτας. Δεν υπάρχει ανέραστος καλλιτέχνης, εκτός αν είναι "στυγνός επαγγελματίας". Οι όροι βέβαια αλλάζουν και ερασιτεχνία θεωρείται η προχειρότητα, ενώ ο επαγγελματισμός θεωρείται υπευθυνότητα.\nΗ Τέχνη δεν είναι επάγγελμα γι΄ αυτό και λέγεται ερασιτεχνία, δηλαδή έρωτας της Τέχνης. Οι καλλιτέχνες είναι ερωτευμένοι με το ωραίο και παραμένουν ερωτευμένοι και νέοι (δημιουργικοί) σε όλη τους τη ζωή. Υπάρχουν μουσικοί που παίζουν σε όλη τους τη ζωή , επί ώρες πιάνο, βιολί, βιολοντσέλο, πιο γρήγορα και απ΄ τους νέους. Η ενασχόλησή τους είναι η καλλιτεχνία, δηλαδή το να βλέπουν και να δημιουργούν το ωραίο.\nΗ καλλιτεχνία ξεκινάει με την εφηβεία , όταν ξυπνάει η ερωτική επιθυμία και διαρκεί όλη τη ζωή. Η Τέχνη συμβαδίζει με τον έρωτα. Και δεν εννοούμε τον έρωτα για τη γυναίκα μόνο, αλλά για τα πάντα. Οι καλλιτέχνες όσο είναι δημιουργικοί είναι ερωτευμένοι κι όσο είναι ερωτευμένοι είναι δημιουργικοί. Και όχι μόνο οι καλλιτέχνες, αλλά και οι προφήτες, οι εφευρέτες οι ερευνητές επιστήμονες και κάθε δημιουργικός άνθρωπος. Πώς μπορούσε να είναι αλλιώς, αφού ο έρωτας είναι η ίδια η δημιουργική δύναμη;


Το Yaris Cross είναι το νέο B-SUV από την Toyota | trcoff.gr\nΑρχική Νέα Μοντέλα SUV Το Yaris Cross είναι το νέο B-SUV από την Toyota\nΤο Yaris Cross είναι το νέο B-SUV από την Toyota\nΤο περιβόητο Toyota B-SUV που θα βλέπαμε το Μάρτιο στην έκθεση της Γενεύης αποκαλύφθηκε σήμερα διαδικτυακά. Αυτό είναι το Yaris Cross που θα κυκλοφορήσει το 2021.\nΗ Toyota αποκάλυψε το αναμενόμενο μικρό SUV της, ένα μοντέλο που τοποθετείται κάτω από το C-HR. Το Yaris Cross έρχεται να συμπληρώσει τη γκάμα του επόμενου Yaris και ταυτόχρονα να βάλει δυναμικά την Toyota στη μόδα της εποχής. Ναι, είναι ένα ψηλότερο Yaris αλλά με τον δικό του ξεχωριστό χαρακτήρα.\nΤο νέο Yaris Cross έχει σχεδιαστεί και εξελιχθεί για την Ευρώπη, ώστε να ικανοποιεί τις απαιτήσεις και προτιμήσεις της B-SUV αγοράς. Θα κατασκευάζεται στην Ευρώπη, στο εργοστάσιο της Toyota Motor Manufacturing France (TMMF), μαζί με τη νέα γενιά Yaris hatchback, από το 2021. Ως μέλος της οικογένειας Yaris, το Yaris Cross βασίζεται στη νέα πλατφόρμα GA-B της Toyota για συμπαγή οχήματα. Επίσης μοιράζεται τη σχεδιαστική και χωροταξική φιλοσοφία “big-small” που χαρακτήριζε το πρώτο Yaris, και προσφέρει ένα ευρύχωρο εσωτερικό με συμπαγείς εξωτερικές διαστάσεις.\nΤο Yaris Cross είναι παράλληλα ένα μοντέλο βασισμένο στην εμπειρία της Toyota που ξεκίνησε από την ιδέα ενός SUV ελεύθερου χρόνου πριν από 25 χρόνια με το RAV4 και συνεχίζεται μέχρι σήμερα, με το κομψό C-HR. Η αυξημένη απόσταση από το έδαφος και η διαθεσιμότητα ενός ευφυούς συστήματος τετρακίνησης AWD-i ενισχύουν τον αυθεντικό SUV χαρακτήρα. Με την προσθήκη του Yaris Cross, η οικογένεια SUV της Toyota επεκτείνεται, καλύπτοντας πλέον τις κατηγορίας B, C και D.\nYaris Cross με υβριδικό σύστημα κίνησης\nΤο Yaris Cross επωφελείται από την τέταρτη γενιά της υβριδικής τεχνολογίας Toyota. Το μοντέλο, μαζί με το νέο Yaris, είναι τα πρώτα μοντέλα που υιοθετούν το τελευταίο υβριδικό σύστημα 1.5L της Toyota. Αυτό έχει εξελιχθεί από τα μεγαλύτερα σύνολα 2.0 και 2.5L τα οποία χρησιμοποιήθηκαν στα νέα Corolla, C-HR, RAV4 και Camry. Το υβριδικό σύστημα περιλαμβάνει ένα νέο, τρικύλινδρο βενζινοκινητήρα 1.5L κύκλου Atkinson. Το αποτέλεσμα είναι υψηλή ροπή στις χαμηλές στροφές και εξαιρετική οικονομία καυσίμου. Η θερμική απόδοση του κινητήρα φτάνει στο 40%, υπερέχοντας έναντι εφάμιλλων κινητήρων diesel, που μεταφράζεται σε εξαιρετικά χαμηλά επίπεδα κατανάλωσης και εκπομπών CO2.\nΤο νέο υβριδικό σύστημα αποδίδει ισχύ 116 ίππων, ενώ ιδιαίτερη προσοχή δόθηκε στην καμπύλη ροπής, κάτι που αυξάνει την ταχύτητα απόκρισης. Αναφορικά με τις εκπομπές ρύπων, στο προσθιοκίνητο (FWD) μοντέλο ξεκινούν κάτω από 90 g/km CO2 και στην έκδοση AWD-i κάτω από 100 g/km.\nΚαι B-SUV και τετρακίνητο\nΈνα από τα στοιχεία που χαρακτηρίζει το νέο Yaris Cross ως αυθεντικό SUV είναι η διαθεσιμότητά του και με σύστημα τετρακίνησης. Μοναδικό χαρακτηριστικό στην κατηγορία του για υβριδικό μοντέλο. Το σύστημα AWD-i παρέχει πρόσθετη ευστάθεια και ελκτική πρόσφυση στην καθημερινή οδήγηση, σε κακές συνθήκες και σε επιφάνειες με χαμηλό συντελεστή τριβής. Ως ηλεκτρικό, είναι μικρότερο σε διαστάσεις και ελαφρύτερο από τα αντίστοιχα μηχανικά συστήματα AWD, κάτι που βοηθά το Yaris Cross Hybrid AWD-i να πετυχαίνει χαμηλότερα επίπεδα κατανάλωσης και εκπομπών CO2 από οποιονδήποτε all-wheel drive ανταγωνιστή του στην κατηγορία B-SUV.\nΤο σύστημα κατανέμει τη ροπή στον πίσω άξονα κατά την εκκίνηση και την επιτάχυνση. Σε κανονικές συνθήκες, το Yaris Cross χρησιμοποιεί εμπρόσθια κίνηση (FWD), αλλά όταν ανιχνεύονται συνθήκες χαμηλού συντελεστή πρόσφυσης, ενεργοποιείται αυτόματα η τετρακίνηση.\nΚάτι παραπάνω από ένα ψηλό Yaris\nΗ διαδικασία σχεδίασης του Yaris Cross είναι προϊόν συνεργασίας μιας μεγάλης ομάδας από στούντιο της Ευρώπης και της Ιαπωνίας. Σαφώς έχει στοιχεία που προσδίδουν ότι ανήκει στην οικογένεια Yaris, ωστόσο είναι τόσο διαφορετικό ώστε να μοιάζει με ένα ξεχωριστό μοντέλο στη γκάμα. Ξεχωρίζουν οι τετραγωνισμένοι θόλοι που ενισχύουν τη στιβαρότητα και τον off-road χαρακτήρα. Εντύπωση προκαλεί επίσης ότι το αυτοκίνητο κοιτώντας το από πάνω έχει το σχήμα ενός διαμαντιού, με τολμηρά τονισμένα φτερά. Βεβαίως η απόσταση από το έδαφος είναι τέτοια ώστε να είναι άμεσα αναγνωρίσιμο ως SUV, ενώ στους θόλους του μπορούν να φιλοξενηθούν μεγάλοι τροχοί… έως 18 ιντσών.\nΣτο πίσω τμήμα, ο συνδυασμός των οριζόντιων πίσω φώτων και του πίσω παρμπρίζ εκφράζει συγγένεια με το Yaris, αλλά η φαρδύτερη και πιο τετραγωνισμένη πίσω πόρτα προϊδεάζει για τη μεγαλύτερη ευελιξία του χώρου αποσκευών για καθημερινή χρήση. Στο εσωτερικό, η εικόνα είναι σχεδόν όμοια με το νέο Yaris, με κυρίαρχο στοιχείο τη λιτή σχεδίαση και την προεξέχουσα οθόνη αφής στο κέντρο του ταμπλό.\nΗ Toyota υπολογίζει ότι θα κατασκευάζει πάνω από 150.000 Yaris Cross το χρόνο στο εργοστάσιο της TMMF Onnaing στη Γαλλίας, ενώ προσβλέπει σε μερίδιο άνω του 8% στην κατηγορία B-SUV.


FT: Αμφίβολη η ανεξαρτησία των θεσμών στην Ελλάδα με τον ΣΥΡΙΖΑ - Politis Online\nΕκτενές δημοσίευμα με το οποίο θέτει το ερώτημα κατά πόσο η ελληνική κυβέρνηση σέβεται την ανεξαρτησία θεσμών και οργάνων φιλοξενεί η ιστοσελίδα των Financial Times. Το ρεπορτάζ, με τον ενδεικτικό τίτλο «Ελλάδα: ένα ζήτημα ανεξαρτησίας», αρχίζει με αναφορά στην υπόθεση της ηγεσίας της Τράπεζας Αττικής και την κόντρα μεταξύ κυβέρνηση και του διοικητή της Τράπεζης της Ελλάδος Γιάννη Στουρνάρα.\nΗ εφημερίδα σημειώνει ότι η ενέργεια αυτή ήταν ευθεία πρόκληση προς τον κ. Στουρνάρα, επικεφαλής του ανεξάρτητου εποπτικού οργάνου του τραπεζικού τομέα. Αξίζει να σημειωθεί ότι κυβερνητικές πηγές αρνούνται οποιαδήποτε παρέμβαση στη διαδικασία επιλογής του διευθύνοντος συμβούλου της Τράπεζας Αττικής. Παρόλα αυτά, προσθέτει το δημοσίευμα, «το επεισόδιο αυτό επικαλούνται επικριτές του ΣΥΡΙΖΑ, του οποίου ηγείται ο πρωθυπουργός Αλέξης Τσίπρας, ως ένα παράδειγμα της αυταρχικής τάσης που λένε ότι γίνεται όλο και πιο ορατή καθώς οι ηγέτες του παλεύουν με την πτώση στις δημοσκοπήσεις και την ανάκαμψη της υποστήριξης για το κόμμα της αντιπολίτευσης, τη Νέα Δημοκρατία».\nΟ επίτιμος καθηγητής ιστορίας στο Πανεπιστήμιο Αθηνών Θάνος Βερέμης σχολιάζει ότι ο ΣΥΡΙΖΑ «θα ήθελε να θέσει κάθε ανεξάρτητο θεσμό υπό κρατικό έλεγχο», καθώς «είναι μέρος της ιδεολογίας τους». Για άλλους, συμπληρώνει η εφημερίδα, το επεισόδιο αυτό και άλλα είναι απλώς μία πιο ορατή έκφανση της πολυετούς δυσκολίας σεβασμού της ανεξαρτησίας βασικών δημοσίων θεσμών στην Ελλάδα.\nΗ κα Νικολοπούλου προσθέτει ότι η έφοδος πραγματοποιήθηκε χωρίς την απαραίτητη νομική εξουσιοδότηση, χωρίς υπογεγραμμένο ένταλμα έρευνας. «Ήμουν έξαλλη αλλά και σοκαρισμένη που κάτι τέτοιο μπορούσε να συμβαίνει σε μία δημοκρατική χώρα», δηλώνει η σύζυγος του κ. Στουρνάρα. Και πάλι η εφημερίδα σημειώνει ότι κυβερνητικές πηγές απορρίπτουν τις κατηγορίες περί πολιτικών κινήτρων πίσω από τη συγκεκριμένη έρευνα στα γραφεία της Λίνας Νικολοπούλου.\nΗ εφημερίδα σχολιάζει ότι μεταξύ των παρατηρητών του ελληνικού προγράμματος διάσωσης υπάρχει μια έγνοια ότι η έλλειψη σεβασμού στην ανεξαρτησία ορισμένων θεσμών, ιδίως της δικαιοσύνης, «θα μπορούσε να γίνει η αχίλλειος πτέρνα στην προσπάθεια της χώρας να στρίψει τη γωνία και να προσελκύσει έξωθεν επενδύσεις». Αναφερόμενη σε φόβους περί εμβάθυνσης της κουλτούρας της πολιτικής παρέμβασης στο δημόσιο τομέα η εφημερίδα επικαλείται τον πρώην Πρόεδρο του ΣτΕ και πρώην υπηρεσιακό πρωθυπουργό Παναγιώτη Πικραμμένο που κάνει λόγο για σημείο καμπής: «Λίγο-λίγο η τήρηση του κράτους δικαίου στην Ελλάδα εξαφανίζεται. Νιώθω πως κάθε μέρα που περνά οι Έλληνες πολίτες απομακρύνονται όλο και περισσότερο από τους Ευρωπαίους πολίτες».\nΤο δημοσίευμα συνεχίζει αναφέροντας ότι ο διαγωνισμός για τις τηλεοπτικές άδειες κατέρρευσε εν μέσω «περαιτέρω σκανδάλων», με κατηγορίες περί απόπειρας επιρροής των μελών του ΣτΕ με υποσχέσεις για αύξηση αποδοχών, κάτι που απορρίπτουν κυβερνητικές πηγές επιρρίπτοντας την ευθύνη στην αντιπολίτευση για την παράκαμψη του ΕΣΡ. Γίνεται επίσης σύντομη αναφορά στην αποτυχημένη «κυβερνητική απόπειρα» καθαίρεσης της ηγεσίας της Επιτροπής Ανταγωνισμού που στην ουσία εμποδίστηκε από τις Βρυξέλλες.\n«Είναι εκπληκτικό και πραγματικά απογοητευτικό ότι επίσημοι στατιστικολόγοι διώκονται πολιτικά και ανηλεώς εντός των συνόρων της ΕΕ», δηλώνει στην εφημερίδα ο κ. Γεωργίου. Το μακροσκελές δημοσίευμα των FT καταλήγει μεταφέροντας τη θέση της κυβέρνησης ΣΥΡΙΖΑ ότι οι κατηγορίες περί υποχώρησης του κράτους δικαίου είναι μια απόπειρα σπίλωσης της πρώτης αριστερής κυβέρνησης στη χώρα. Κυβερνητική πηγή υποστηρίζει ότι οι επιθέσεις γίνονται ακριβώς επειδή πλήττονται υπενδεδυμένα συμφέροντα.\nΠαρόλα αυτά, προστίθεται, σε μια ένδειξη του πόσο μεγάλες είναι πλέον οι ανησυχίες, το θέμα του σεβασμού της ανεξαρτησίας των θεσμών θα αναδειχθεί στην επόμενη προεκλογική περίοδο από την αντιπολίτευση. Ο Κυριάκος Μητσοτάκης δηλώνει: «Έχουμε εκφράσει σοβαρές ανησυχίες ότι γινόμαστε μάρτυρες μίας διάβρωσης της ποιότητας των δημοκρατικών θεσμών μας από τότε που ανέλαβε την εξουσία ο ΣΥΡΙΖΑ». Τέλος, ο κ. Βερέμης σχολιάζει ότι παρά τις απόπειρές του κατά της ανεξαρτησίας θεσμών ο ΣΥΡΙΖΑ «στερείται στρατηγικής και επομένως αυτοσχεδιάζει, κάτι που οδηγεί σε προχειρότητες και τελικά σε αποτυχία».\nAλέξης ΤσίπραςFTανεξαρτησίαθεσμοίΣτουρνάραςΣΥΡΙΖΑΤηλεοπτικές άδειες


Epirus online - «Κεντητοί επιτάφιοι» στο Μουσείο Αργυροτεχνίας\nΗ έκθεση διοργανώνεται από την Μητρόπολη Ιωαννίνων, το Πολιτιστικό Ίδρυμα του Ομίλου Πειραιώς και από την Εφορεία Αρχαιοτήτων Ιωαννίνων και παρουσιάζει για πρώτη φορά επιλεγμένους επιτάφιους και αναδεικνύει τη μοναδική σημασία των εκκλησιαστικών αυτών κεντημάτων, τον συμβολισμό, την εικονογραφία και την τεχνοτροπία τους, αλλά και στοιχεία της εποχής κατά την οποία φιλοτεχνήθηκαν. Ψηφιακές εφαρμογές και οπτικοακουστικές παραγωγές, που πλαισιώνουν την έκθεση, αποκαλύπτουν μυστικά της χρυσοκεντητικής.\nΟ επιτάφιος είναι ιερός πέπλος που χρησιμοποιείται τη Μεγάλη Παρασκευή στο τελετουργικό της Ορθόδοξης Εκκλησίας. Πρόκειται για λειτουργικό άμφιο που απέκτησε επικήδειο νόημα από τον 14ο αιώνα και αποτελεί εξέλιξη του καλύμματος που ονομάζεται αήρ. Σταδιακά, προστέθηκαν στοιχεία όπως ο Σταυρός και τα πρόσωπα του Επιτάφιου Θρήνου (η Θεοτόκος, οι μυροφόρες, ο μαθητής Ιωάννης, κ.ά.), ενώ κατά τον 18ο και 19ο αιώνα οι παραστάσεις γίνονται πολυάνθρωπες.


5.5 Ο ανεφοδιασμός της Λιβύης δυσχεραίνεται και οι Ιταλοί υφίσταντα αλλεπάλληλες καταστροφές - Μέρος Β' - ΝΑΥΑΡΧΟΣ ΓΡΗΓΟΡΙΟΣ ΜΕΖΕΒΙΡΗΣ\n5.5 Ο ανεφοδιασμός της Λιβύης δυσχεραίνεται και οι Ιταλοί υφίσταντα αλλεπάλληλες καταστροφές – Μέρος Β’\nΑμέσως μόλις εντοπίστηκαν οι πιο πάνω νηοπομπές, στάλθηκε από την Αλεξάνδρεια δύναμη εύδρομων και αντιτορπιλικών για να τις συναντήσει. Η δύναμη αυτή τελικά δεν συνάντησε τίποτε. Συγχρόνως είχε αποπλεύσει και η κύρια δύναμη με 3 θωρηκτά και 8 αντιτορπιλικά για να καλύψει τις ελαφρές δυνάμεις σε περίπτωση εξόδου του εχθρικού Στόλου μάχης. Το απόγευμα της 25ης Νοεμβρίου και ενώ τα Βρετανικά θωρηκτά περιπολούσαν μεταξύ Κρήτης και Κυρηναϊκής, ένα Γερμανικό υποβρύχιο MS BARHAM έβαλε με επιτυχία 3 τορπίλες κατά του θωρηκτού HMS BARHAM. Το πλοίο βυθίστηκε μέσα σε λίγα λεπτά της ώρας και μαζί του χάθηκαν ο Κυβερνήτης, 55 αξιωματικοί και 806 άνδρες. Μεταξύ των 450 που διασώθηκαν ήταν και ο Αντιναύαρχος Wippel. Το υποβρύχιο έβαλε τις τορπίλες του από θέση περί τα 200 μέτρα από την πλώρη του αμέσως επόμενου θωρηκτού HMS VALIANT και ο Ναύαρχος Cunningham δίκαια χαρακτηρίζει την ενέργειά του ως πολύ τολμηρή και λαμπρή.\nΤο πρωί της 17ης η δύναμη Vian εντοπίστηκε από Γερμανικό αεροπλάνο το οποίο εξέλαβε το πετρελαιοφόρο για θωρηκτό και ανέφερε την παρουσία σχηματισμού από 1 θωρηκτό, 2-3 εύδρομα και 12 περίπου αντιτορπιλικών με δυτική πορεία. Οι Ιταλοί συμπέραναν απ’ αυτή την αναφορά ότι η Βρετανική δύναμη κατευθύνονταν να προσβάλει την Ιταλική νηοπομπή και ενισχύθηκαν στην άποψη αυτή όταν η αεροπορική αναγνώριση ανέφερε και τον απόπλου της δύναμης της Μάλτας.\nΠρος το τέλος της επιχείρησης οι Βρετανοί είχαν απώλειες. Επειδή την 18η Δεκεμβρίου η αεροπορική αναγνώριση ανέφερε ότι τα Ιταλικά θωρηκτά παρέμεναν στην περιοχή μεταξύ Μάλτας και Βεγγάζης, έκαναν την υπόθεση ότι και οι εχθρικές νηοπομπές είχαν αναστρέψει πορεία και θα είχαν πρόθεση να φθάσουν στην Τρίπολη και Βεγγάζη κατά τη νύχτα. Έτσι, αφού πρώτα ανεφοδιάστηκαν, απέπλευσαν από τη Μάλτα ολοταχώς 3 εύδρομα με 4 αντιτορπιλικά και κατευθύνθηκαν προς την Τρίπολη. Όμως, τη νύχτα της 18-19 Δεκεμβρίου και ενώ έπλεαν περί τα 20 μίλια ανατολικά του λιμανιού έπεσαν σε ναρκοπέδιο. Βυθίστηκαν το εύδρομο HMS NEPTUNE και 1 αντιτορπιλικό και το εύδρομο HMS AURORA έπαθε σοβαρές ζημιές. Έτσι, επειδή και το HMS AJAX βρίσκονταν σε επισκευή, 1 μόνο εύδρομο – το HMS PENELOPE – απέμεινε στη Μάλτα.»\nadparkmez2021-06-25T18:27:52+00:00Ο ναυτικός πόλεμος της Μεσογείου 1939- 1945|


Γερμανία: Τέσσερις πλήρως εμβολιασμένοι θετικοί στην Όμικρον - Hellenic Voice\nΑρχική Κόσμος Γερμανία: Τέσσερις πλήρως εμβολιασμένοι θετικοί στην Όμικρον\nΓερμανία: Σε συναγερμό η χώρα.\nΤέσσερις άνθρωποι στη νότια Γερμανία που βρέθηκαν θετικοί στο παραλλαγμένο στέλεχος Όμικρον του κορωνοϊού, ήταν πλήρως εμβολιασμένοι κατά της covid-19, ανακοίνωσαν οι υγειονομικές αρχές του κρατιδίου της Βάδης- Βιρτεμβέργης.\n«Και οι τέσσερις είναι πλήρως εμβολιασμένοι. Η ανάλυση που έγινε από την κρατική υπηρεσία υγείας επιβεβαίωσε ότι όλοι τους έχουν μολυνθεί από το νέο στέλεχος ανησυχίας», επεσήμαναν οι υγειονομικές αρχές.\nΚαι οι τέσσερις εμφανίζουν ήπια συμπτώματα και έχουν μπει σε καραντίνα.\nΔύο κρούσματα της μετάλλαξης «Όμικρον» του κορωνοϊού εντοπίστηκαν στη Βαυαρία, στη νότια Γερμανία, ανακοίνωσαν οι τοπικές αρχές.\nΠροηγούμενο άρθροΠάτρα: “Έφυγε” ο βιομήχανος Γεράσιμος Φιλιππάτος\nΕπόμενο άρθροΜητσοτάκης: Νέα παρέμβαση στη Βουλή


Personal Training μόδα ή υγεία; - Care.gr\nPost author:Χρήστος Κουντουριώτης\nΕτικέτες: fitness, personal trainer, personal training, t_eg, t_hm, άγχος, Γυμναστική, προσωπικός γυμναστής\nΗ άσκηση στις μέρες μας αποκτά όλο και περισσότερους “φανς”, καθώς ο κόσμος λόγω τον συνθηκών έχει προσπαθήσει να βρει πράγματα που βοηθούν την απομάκρυνση του στρες. Αρκετοί αγαπούν το τρέξιμο, το ποδήλατο και πολλοί την προπόνηση ενδυνάμωσης.\nΗ γυμναστική με έναν personal trainer για πολύ κόσμο θεωρείται μόδα, αφού υπάρχει η γνώμη πως η άσκηση είναι εύκολο πράγμα και δεν χρειάζεται απαραίτητα καθοδήγηση.\nΒέβαια αυτό δεν μπορεί να βασιστεί με κάποιον τρόπο, καθώς μετά από πολλές έρευνες έχει αποδειχθεί πως η προπόνηση με γυμναστή προσφέρει υψηλότερες επιδόσεις σε έναν ασκούμενο αλλά και απομακρύνει τον κίνδυνο τραυματισμού.\nΗ καθοδηγούμενη γυμναστική βοηθάει στο καρδιοαναπνευστικό, στην διόρθωση στάσης του σώματος, την ενδυνάμωση συγκεκριμένων μυών, πάντα ανάλογα με την κάθε περίπτωση.\nΈτσι ο ασκούμενος κάνοντας personal training μπορεί να βοηθήσει το σώμα του σε μακροχρόνια προβλήματα που να μην έχει αντιληφθεί ούτε ο ίδιος. Η ευεξία που μπορεί να νιώθει ένα άτομο, ίσως είναι ένα από τα μεγαλύτερα αγχολυτικά των ημερών μας.\nΑκόμα άσκηση με επαγγελματία προπονητή ξεκινούν άτομα που χρειάζονται αποκατάσταση μετά από τραυματισμούς, καθώς η μυικότητα του σώματος τους τις περισσότερες φορές έχει ατονήσει. Με την γυμναστική συνήθως μπορούν να επαναφέρουν το σώμα τους στα αρχικά επίπεδα.\nΔείτε περισσότερα για το personal training στα Fitness Training Gyms\nΟ Χρήστος Κουντουριώτης είναι γυμναστής απόφοιτος ΤΕΦΑΑ θεσσαλονικης. Έχει δημιουργήσει τα δικά του γυμναστηρια και personal studios στα βόρεια και δυτικά προάστια. Έχει εξειδίκευση στο personal training σε TRX, Crossfit και Pilates, ενώ έχει συμμετάσχει σε πολλά συνέδρια στην Ευρώπη ως ομιλητής και personal trainer.


Technoproof - Στεγανωτικό ταρατσών, λευκό | Durostick\nΑκρυλικό, υδατοδιαλυτό ελαστομερές στεγανωτικό ταρατσών, χωρίς διαλύτες. Δημιουργεί μία ενιαία, λευκή μεμβράνη προστασίας, χωρίς αρμούς και ενώσεις. Έχει πολύ καλή πρόσφυση σε κάθε οικοδομική επιφάνεια και αντοχή στις δυσμενείς καιρικές συνθήκες. Διατηρεί την ελαστικότητά του σε θερμοκρασίες από -20°C έως +80°C, χωρίς να ‘σκάει’ ή να ξεφλουδίζει. Eπαλείφεται εύκολα σε ταράτσες, γωνίες, ακμές, ενώσεις με ταρατσομόλυβδα, στηθαία, φωταγωγούς, στέγες που πρόκειται να επενδυθούν με κεραμίδια κ.ά. Προσφέρεται και για φρεσκάρισμα-συντήρηση παλαιών ακρυλικών ελαστομερών στεγανωτικών, καθώς και για τοπική στεγάνωση ρωγμών. Αποτελεί μία οικονομική και παράλληλα αξιόπιστη λύση στεγάνωσης. Κατατάσσεται ως προστατευτικό επιφανειών σκυροδέματος κατά EN 1504-2.


Domain Name .IN - SITE123\nΈνα domain .IN είναι πολύ εύκολο να το πάρεις - Χρησιμοποίησε το εργαλείο αναζήτησης για domain .IN και πάρε το domain με την κατάλληξη .IN της αρεσκείας σου και κατοχύρωσε το σήμερα.\nΔιάλεξε Οποιονδήποτε .IN Τομέα\nΔιαχείριση Τομέα .IN\nΠροστασία Προσωπικών Δεδομένων .IN\nΘέσε τον .IN τομέα σε Αυτόματη-Ανανέωση\nΌταν καταχωρίζετε το νέο σας .IN όνομα τομέα, μπορείτε να επιλέξετε την περίοδο εγγραφής - το χρονικό διάστημα κατά το οποίο ο καταχωρητής διατηρεί τον τομέα ενεργό για λογαριασμό σας.\nΜετά την περίοδο εγγραφής, για τον δικό σας .IN τομέα, πρέπει να ανανεωθεί. Διαφορετικά, θα γίνει ανενεργό. Αν δεν πληρώσετε για να ανανεώσετε το δικό σας .IN τομέα, ο τομέας πηγαίνει πίσω στην ανοιχτή ομάδα διαθέσιμων τομέων, πράγμα που σημαίνει ότι οποιοσδήποτε μπορεί να το διεκδικήσει. Μην χάσετε την πρόσβαση στον δικό σας .IN τομέα βεβαιώνοντας ότι θα ανανεωθεί!\nΌταν αποφασίζετε για ένα .IN όνομα τομέα, ένα από τα πράγματα που πρέπει να αποφύγετε ένα συζευγμένο τομέα ή έναν τομέα αρκτικόλεξης. Αυτά είναι δύσκολο να τα θυμηθούν και να μπερδευτούν εύκολα για τους χρήστες του Διαδικτύου.\nΚάνε το .IN όνομα τομέα εύκολο για τους χρήστες της ιστοσελίδας σας και να μείνετε μακριά από τις παύλες και τα ακρωνύμια.\nΣκεφτείτε για τη χρήση λέξεων - κλειδιών για το δικό σου.IN όνομα τομέα\nΟι λέξεις-κλειδιά μπορούν να κάνουν θαύματα για να βελτιώσουν τη βελτιστοποίηση της μηχανής αναζήτησης. Πρέπει να προσέχετε πώς τις χρησιμοποιείτε, αν και; εάν έχετε πολλές λέξεις κλειδιά σε ένα .IN όνομα τομέα, ο τομέας σας θα εμφανιστεί γενικός και θα ξεχαστεί.\nΑν χρησιμοποιείτε λέξεις-κλειδιά, βάλτε τις λέξεις-κλειδιά στην αρχή του .IN τομέα. Στην αρχή του τομέα είναι όπου η λέξη-κλειδί θα έχει τον ισχυρότερο αντίκτυπο.\nΔημιούργησε οποιαδήποτε ιστοσελίδα κάτω από τον .IN τομέα σου\nΠερισσότερες από 2178 ιστοσελίδες δημιουργήθηκαν με το SITE123 στην US σήμερα!


Μπορεί να συνδυαστεί η λιποαναρρόφηση με την κοιλιοπλαστική;\nΧαλαρωμένο κοιλιακό τοίχωμα λόγω χαλάρωσης των κοιλιακών μυών και του δέρματος, που κάνει την κοιλία να δείχνει μεγαλύτερη από ό,τι είναι και απουσία του σχήματος της μέσης, η οποία πολλές φόρες σχετίζεται με εναπόθεση λίπους τοπικά; Η λύση είναι η κοιλιοπλαστική σε συνδυασμό με την λιποαναρρόφηση. Για πολλούς άνδρες και γυναίκες, ένας τέτοιος συνδυασμός μπορεί να δημιουργήσει βελτιωμένα αποτελέσματα που ανταποκρίνονται ή υπερβαίνουν τις προσδοκίες τους.\nΗ κοιλιοπλαστική (tummy tuck), από την άλλη πλευρά, αφαιρεί τη περίσσεια δέρματος ενώ σφίγγει τους υπερβολικά χαλαρούς ή διαχωρισμένους κοιλιακούς μύες για να επιτύχει μια αρμονική σωματική διάπλαση. Ο πλαστικός χειρουργός μπορεί να εξαλείψει την συσσώρευση ορού κάτω από το δέρμα της κοιλιακής χώρας χρησιμοποιώντας μια τεχνική συρραφής των μυών με στρώσεις. Ωστόσο, εάν ενοχλείστε από περιοχές με επίμονο λίπος σε περιοχές που περιβάλλουν την κοιλιά (όπως τα πλευρά ή τα «ψωμάκια»), η κοιλιοπλαστική από μόνη της δεν είναι η πιο αποτελεσματική επιλογή.\nΚοιλιοπλαστική & Λιποαναρρόφηση: Τι είναι αυτό που ζητάμε;\nΟ dr Δημήτριος Κεραστάρης διαθέτει την εκπαίδευση και την εξειδίκευση για να προσφέρει εξατομικευμένα, ακριβή αποτελέσματα κοιλιοπλαστικής, pal λιποαναρρόφησης και High Definition Vaser Lipo για να αντιμετωπίσει μια ευρεία γκάμα αισθητικών προβλημάτων. Στο Kallisti Medical, μετά από ενδελεχή συζήτηση με τον εκάστοτε ενδιαφερόμενο, γίνεται σχεδιασμός της θεραπείας πάντα με βάση τις αρχές της ιατρικής επιστήμης, την ασφάλεια και το σίγουρο αποτέλεσμα που παρέχει ένα υπερσύγχρονο ιατρείο!


Σε γενική απεργία στις 23 Οκτώβρη καλεί το ΠΑΜΕ :: ΕΝΩΣΗ ΣΥΝΤΑΞΙΟΥΧΩΝ ΙΚΑ ΠΕΙΡΑΙΑ\nΑρχική > Σε γενική απεργία στις 23 Οκτώβρη καλεί το ΠΑΜΕ\nΣε γενική απεργία στις 23 Οκτώβρη καλεί το ΠΑΜΕ\nΚάλεσμα προς όλες τις οργανώσεις της εργατικής τάξης να πάρουν απόφαση για γενική προειδοποιητική απεργία στις 23 Οκτώβρη απευθύνει ηΕκτελεστική Γραμματεία τουΠΑΜΕ, που συνεδρίασε σήμερα, και σε αυτή την κατεύθυνση τα συλλαλητήρια των συνδικάτων που προγραμματίζονται σε δεκάδες πόλεις της χώρας τις επόμενες μέρες μπορεί και πρέπει να αποτελέσουν βήμα προώθησης των αγώνων, να δώσουν ώθηση στην οργάνωση της πάλης και στην κλιμάκωσή της. Το ΠΑΜΕ καλεί τις διοικήσεις των συνδικάτων και κυρίως των πρωτοβάθμιων σωματείων να συνεδριάσουν και να πάρουν αποφάσεις για συμμετοχή στην απεργία.\nΣτη συνεδρίαση της Εκτελεστικής Γραμματείας αποτιμήθηκε ταυτόχρονα, ο κύκλος των τελευταίων κινητοποιήσεων και συζητήθηκε η δράση των δυνάμεων του ΠΑΜΕ το αμέσως επόμενο διάστημα, τονίστηκε η ανάγκη για την όσο γίνεται μεγαλύτερη συμμετοχή των εργαζομένων στα συλλαλητήρια στις 5 Οκτώβρη και για το σκοπό αυτό, τις μέρες και ώρες που απομένουν, πρέπει τα συνδικάτα να εξαντλήσουν όλα τα περιθώρια.\nΝα παρέμβει η εργατική τάξη\nΟλες οι εξελίξεις, σημειώθηκε στη συζήτηση που έγινε στην Εκτελεστική Γραμματεία, επιβεβαιώνουν ότι η επίθεση από το κεφάλαιο, την κυβέρνηση και την τρόικα θα ενταθεί, γι' αυτό δεν πρέπει να περάσει η προπαγάνδα κυβέρνησης και εργοδοτών ότι δήθεν τα μέτρα είναι τα τελευταία. Το αντίθετο, όπως σημειώνεται στην εισήγηση της Γραμματείας, είναι η ώρα «να νιώσουν την καυτή ανάσα του εργατικού κινήματος στο σβέρκο τους. Να υψωθεί φράγμα παρεμπόδισης, καθυστέρησης των μέτρων. Να δημιουργήσουμε προϋποθέσεις να ανακληθούν και μαζί με αυτά να σαρωθεί και η σημερινή κυβέρνηση και κάθε φιλόδοξος διαχειριστής αυτού του βάρβαρου συστήματος».\nΠυρήνας των διεκδικήσεων των εργατικών κινητοποιήσεων πρέπει να είναι η υπογραφή Συλλογικών Συμβάσεων Εργασίας μαζί και ΕΓΣΣΕ και η κατάργηση των αντεργατικών νόμων για τις συμβάσεις, η προστασία των ανέργων, επίδομα και ιατροφαρμακευτική κάλυψη, κατάργηση των αντιασφαλιστικών νόμων, αποκατάσταση των περικοπών και επαναφορά 13ης και 14ης σύνταξης, επιστροφή των κλεμμένων αποθεματικών από κράτος και εργοδότες, ανάκληση των απολύσεων στο δημόσιο τομέα, σταμάτημα των απολύσεων στον ιδιωτικό, κονδύλια για την κάλυψη των βασικών αναγκών σε Παιδεία, Υγεία, Πρόνοια, κατάργηση όλων των χαρατσιών, αποτροπή των κατασχέσεων και πλειστηριασμών σε βάρος των λαϊκών οικογενειών. Στα πλαίσια αυτά το κάθε συνδικάτο να αναδείξει τα βασικά ζητήματα του κλάδου ή της επιχείρησης.\nΜε όπλο την ανασύνταξη του κινήματος\nΑποτιμώντας τις τελευταίες κινητοποιήσεις, ιδιαίτερα στο Δημόσιο, η Εκτελεστική Γραμματεία του ΠΑΜΕ σημείωσε ότι και αυτοί οι αγώνες και η έκβασή τους δείχνουν με ακόμα πιο έντονο τρόπο την ανάγκη της ανασύνταξης του εργατικού κινήματος. Βασικά στοιχεία αυτής της ανασύνταξης, όπως τονίζεται στην εισήγηση, είναι:\nΑντιμονοπωλιακή γραμμή πάλης του κινήματος και όχι εγκλωβισμού του στα αστικά κόμματα και στις ενδοαστικές αντιθέσεις.\nΗττα και περιορισμός, περιθωριοποίηση του εργοδοτικού και κυβερνητικού συνδικαλισμού - και αποφασιστική ενίσχυση του ΠΑΜΕ.\nΜαζική συμμετοχή των εργαζομένων στα συνδικάτα και στις διαδικασίες του συνδικαλιστικού κινήματος και των αγώνων.\nΚοινοί στόχοι πάλης και ενιαίοι αγώνες με τα σύμμαχα με την εργατική τάξη λαϊκά στρώματα.\nΟπως χαρακτηριστικά τονίστηκε στη συζήτηση, οι κινητοποιήσεις αυτές απέδειξαν ότι ο εργοδοτικός και κυβερνητικός συνδικαλισμός, σε όλες τις εκφράσεις του, είτε ως ΠΑΣΚΕ και ΔΑΚΕ, είτε ως «Αυτόνομη Παρέμβαση» και ΑΝΤΑΡΣΥΑ, αποτελούν μέρος του προβλήματος.\nΚοινή ήταν η εκτίμηση ότι η εργατική τάξη παρά τις δυσκολίες που ορθώνονται μπροστά της δεν έχει αξιοποιήσει όλες τις δυνατότητές της. Οι εργαζόμενοι έχουν τη δύναμη να σηκώσουν εμπόδια στην πολιτική που τους εξοντώνει. Μπορούν με την πάλη τους να παρέμβουν στις εξελίξεις - και στον αποπροσανατολισμό που επιχειρείται με διάφορους τρόπους - να θέσουν στο κέντρο της κοινωνίας και της δράσης τους τα μεγάλα ζητήματα που τους αφορούν. Σε αυτή την προσπάθεια τα συλλαλητήρια και στη συνέχεια η Γενική Απεργία μπορούν να παίξουν καταλυτικό ρόλο. Γι' αυτό από τα συνδικάτα, τις Γραμματείες του ΠΑΜΕ, τοπικές και κλαδικές, χρειάζεται αποφασιστική παρέμβαση και δράση μέσα στους χώρους δουλειάς, με ολοκληρωμένο τρόπο και συγκεκριμένο σχέδιο.\nΗ εισηγητική ομιλία στη συνεδρίαση της Εκτελεστικής Γραμματείας\nΤην εισήγηση στη συνεδρίαση έκανε ο Γιώργος Σκιαδιώτης, μέλος της ΕΓ τουΠΑΜΕ, λεγοντας τα εξής:\n«Οι γενικές εξελίξεις επιβεβαιώνουν τα βασικά ζητήματα που θέσαμε ως Γραμματεία στη Θεσσαλονίκη με αφορμή τη Διεθνή Έκθεση.\nΌτι δηλαδή η επίθεση από κυβέρνηση και τρόικα στα δικαιώματα και τις κατακτήσεις θα ενταθεί και είναι αναγκαίο μονοπώλια - εργοδότες - κυβέρνηση και τρόικα να βρεθούν αντιμέτωποι με τη μαζική αντίδραση της εργατικής τάξης και των άλλων λαϊκών στρωμάτων.\nΝα νοιώσουν την καυτή ανάσα του εργατικού κινήματος στο σβέρκο τους. Να μην περάσει η προπαγάνδα εργοδοτών και κυβέρνησης ότι τα μέτρα είναι τα τελευταία, ότι πρέπει να στηριχτούν από το λαό.\nΝα υψωθεί φράγμα παρεμπόδισης, καθυστέρησης των μέτρων. Να δημιουργήσουμε προϋποθέσεις να ανακληθούν και μαζί με αυτά να σαρωθεί και η σημερινή κυβέρνηση και κάθε φιλόδοξος διαχειριστής αυτού του βαρβάρου συστήματος.\nΌπως βλέπεται με βάση τις προηγούμενες ρυθμίσεις, καθημερινά συμπληρώνεται το αντεργατικό παζλ. Όπως για παράδειγμα με τις συντάξεις που περικόπτονται, τους μισθούς που μειώνονται παραπέρα, αλλά και τα νέα αντιλαϊκά μέτρα που προστίθενται όπως τα νέα χαράτσια, η απελευθέρωση των απολύσεων, οι νέοι περιορισμοί στην εκδήλωση των αγώνων και των κινητοποιήσεων που ετοιμάζονται να νομοθετήσουν.\nΗ επίθεση τους καθημερινά γίνεται όλο και ποιο βάρβαρη, με μαζικές απολύσεις, απλήρωτη δουλειά, ατέλειωτους εκβιασμούς, νέα χαράτσια, με νέο αντεργατικό θεσμικό πλαίσιο και άγρια καταστολή.\nΑν λοιπόν όταν αποφασίσαμε τα συλλαλητήρια και την πρότασή μας για τη γενική απεργία η αναγκαιότητα τους ίσχυε μια φορά, τώρα ισχύει 10 φορές.\nΟι εργαζόμενοι μπορούν να βάλουν τη σφραγίδα τους στις εξελίξεις με μπροστάρη τις δυνάμεις του ΠΑΜΕ.\nΠαρά τη γενική υποχώρηση του κινήματος, τη στοχευμένη επίθεση από κυβέρνηση, εργοδότες και κυβερνητικό και εργοδοτικό συνδικαλισμό σε βάρος μας, οι δυνάμεις του ΠΑΜΕ αντέχουν, έχουν την εμπιστοσύνη ενός σημαντικού τμήματος της εργατικής τάξης. Εμπιστοσύνη που ανανεώνεται καθημερινά σε εξαιρετικά δύσκολες συνθήκες. Άρα μπορούμε να τα καταφέρουμε.\nΤι να πάρουμε υπόψιν μας:\nΑ) Ολοκληρώθηκε και ολοκληρώνεται ένας κύκλος κινητοποιήσεων κυρίως στους χώρους της εκπαίδευσης και του δημοσίου, με στόχο την απόκρουση της κυβερνητικής πολιτικής των μέτρων της κυβέρνησης και της Τρόικας.\nΟι αγώνες αυτοί ήταν έκφραση της οξύτητας που παίρνουν τα προβλήματα. Δεν είχαν όμως τα χαρακτηριστικά που απαιτούνταν για να δημιουργήσουν μεγάλα προβλήματα στην κυβέρνηση και το κεφάλαιο.\nΜε την ευθύνη του εργοδοτικού και κυβερνητικού συνδικαλισμού και ιδιαίτερα των τυχοδιωκτών της Αυτόνομης Παρέμβασης και των δυνάμεων της ΑΝΤΑΡΣΥΑ οδηγήθηκαν γρήγορα στον εκφυλισμό παρά την αρχική μαζική συμμετοχή των εργαζομένων.\nΤα πρώτα συμπεράσματα που δώσαμε για αυτές τις κινητοποιήσεις πρέπει να ολοκληρωθούν και να συζητηθούν με τους εργαζόμενους τόσο στο Δημόσιο όσο και στον Ιδιωτικό Τομέα. Να ενσωματωθούν στη δράση του επόμενου διαστήματος, για την προετοιμασία των συλλαλητηρίων και της Γενικής Απεργίας.\nΚαι οι αγώνες αυτοί και η κατάληξή τους αναδείχνουν με ακόμα πιο έντονο τρόπο τη ζωτική ανάγκη της ανασύνταξης του εργατικού κινήματος - με όλα τα βασικά στοιχεία που συνθέτουν αυτή την ανασύνταξη.\nΉττα και περιορισμός, περιθωριοποίηση του εργοδοτικού και κυβερνητικού συνδικαλισμού και αποφασιστική ενίσχυση του ΠΑΜΕ.\nΚαι οι αγώνες αυτοί και η κατάληξή τους επιβεβαιώνουν αυτό που επίσης έχουμε πει και πρέπει να το συζητήσουμε πλατιά με τους εργαζόμενους.\nΗ εργατική τάξη δεν έχει αξιοποιήσει τις δυνατότητες της, δεν έχει εξαντλήσει τα περιθώρια ακόμα και με ορισμένες "απλές" να το πούμε σχηματικά μορφές πάλης όπως την εγγραφή στα συνδικάτα και τη συμμετοχή στη δράση τους, τα συλλαλητήρια, τη γενική προειδοποιητική απεργία.\nΕίναι ποιοτικά διαφορετική κατάσταση αν οι εργαζόμενοι σε ένα εργοστάσιο, σε έναν κλάδο, απαντήσουν στην επίθεση με μαζική εγγραφή στο συνδικάτο, δείχνει την απόφαση τους να παλέψουν ενωμένοι και συνειδητά.\nΕίναι ανώτερη μορφή, εκφράζει νέα ποιότητα, αν στα συλλαλητήρια στις 5 Οκτώβρη 100αδες χιλιάδες πάρουν μέρος με οργανωμένο τρόπο και με αντιμονοπωλιακή γραμμή πάλης.\nΤο ίδιο ισχύει και είναι ανώτερη μορφή, εκφράζει νέα ποιότητα μια μαζική απεργία που θα νεκρώσει την παραγωγή και τις υπηρεσίες από δεκάδες αποτυχημένες πολυήμερες μεν αλλά άμαζες απεργίες.\nΕίναι φανερό, επιβεβαιώνεται και από τις εξελίξεις, ότι ο εργοδοτικός και κυβερνητικός συνδικαλισμός με όλες του τις εκφράσεις, είτε ως ΠΑΣΚΕ και ΔΑΚΕ, είτε ως Αυτόνομη Παρέμβαση και ΑΝΤΑΡΣΥΑ, αποτελούν μέρος του προβλήματος.\nΤο όλοι μαζί ενωμένοι οι εργαζόμενοι δεν αφορά αυτούς. Το όλοι μαζί αφορά τους εργαζόμενους ανεξάρτητα τι πιστεύουν και τι ψηφίζουν ενάντια στους εργοδότες, την κυβέρνηση, την τρόικα, τα τσιράκια τους στα συνδικάτα.\nΗ απεργία συνεπώς που έχουμε προτείνει και που εκτιμάμε από τις εξελίξεις ότι γίνεται ακόμα πιο αναγκαία δεν μπορεί να αφεθεί, να εξαρτηθεί από τις θελήσεις και τους σχεδιασμούς, τις σκοπιμότητες αυτών των ηγεσιών σε ΓΣΕΕ και ΑΔΕΔΥ.\nΗ πρότασή μας, την οποία σήμερα πρέπει και ημερολογιακά να την προσδιορίσουμε -προτείνεται να είναι η 23η Οκτώβρη-, απευθύνεται στις οργανώσεις της εργατικής τάξης, τα σωματεία πρωτίστως, τις ομοσπονδίες και τα εργατικά κέντρα. Και βεβαίως όσες περισσότερες οργανώσεις που ελέγχει ο εργοδοτικός και κυβερνητικός συνδικαλισμός αναγκαστούν, υποχρεωθούν να πάρουν μέρος, τόσο καλύτερα για τη συμμετοχή των εργαζομένων στην απεργία.\nΗ Εκτελεστική Γραμματεία απευθύνει πρόταση προς όλες τις οργανώσεις της εργατικής τάξης να πάρουν απόφαση για γενική προειδοποιητική απεργία στις 23 Οκτώβρη.\nΚαι ταυτόχρονα να επιδείξουν ετοιμότητα για οποιονδήποτε ελιγμό και εμπόδιο προβάλει ο εργοδοτικός και κυβερνητικός συνδικαλισμός.\nΚαλεί τις διοικήσεις των συνδικάτων -κυρίως των πρωτοβάθμιων σωματείων- να συνεδριάσουν και να πάρουν αποφάσεις για τη συμμετοχή στην απεργία.\nΣτα γενικά αιτήματα της απεργία πού είναι:\n- Να πάρει πίσω η κυβέρνηση το νόμο για τις συλλογικές συμβάσεις, να επανέλθει η υποχρεότητά τους και να υπογραφεί ΕΓΣΣΕ με επαναφορά των μισθών στα 751 ευρώ.\n- Να αυξηθεί το επίδομα ανεργίας και να δοθεί σε όλους τους εργαζόμενους και όλοι οι άνεργοι να έχουν δωρεάν ιατρική νοσηλευτική και φαρμακευτική φροντίδα.\n- Να ανακληθούν όλες οι απολύσεις στο δημόσιο τομέα και να δοθούν κονδύλια για την κάλυψη των αναγκών στην παιδεία, την υγεία, την πρόνοια. Να σταματήσουν οι απολύσεις στον ιδιωτικό τομέα.\n- Να καταργηθούν άμεσα οι αντιασφαλιστικοί νόμοι, να παρθούν πίσω οι μειώσεις στις συντάξεις, να επανέλθουν η 13η και 14η σύνταξη, να επιστραφούν στα ταμεία τα κλεμμένα και παρακρατημένα από το κράτος και τους εργοδότες.\n- Να σταματήσουν τώρα όλα τα χαράτσια είτε της ΔΕΗ είτε της εφορίας. Να σταματήσει κάθε κατάσχεση και πλειστηριασμός στα σπίτια των εργαζομένων.\n- Να αναδειχτούν και τα πιο βασικά του κλάδου του συγκεκριμένου χώρου.\nΟι Γραμματείες τοπικές κλαδικές πρέπει να βοηθήσουν καθοδηγητικά και με τη φυσική παρουσία των στελεχών τους ακριβώς σε αυτό.\nΤο κάθε σωματείο, είτε πλειοψηφία έχουν οι δυνάμεις του ΠΑΜΕ είτε είμαστε μειοψηφία, να συζητήσει και να αποφασίσει. Να φτιάξει σχέδιο πρόγραμμα ενεργειών. Και χωρίς να χαθεί ο αυτοτελής ρόλος των Γραμματειών να ενταχθούν τα στελέχη των Γραμματειών στις ενέργειες των ΔΣ των σωματείων, των ψηφοδελτίων μας.\nΒ) Οι εξελίξεις γύρω από τη Χρυσή Αυγή δικαιώνουν απόλυτα τη θέση του ταξικού κινήματος ότι η Χρυσή Αυγή ήταν και είναι ένα ναζιστικό εγκληματικό μαφιόζικο μόρφωμα, με ισχυρούς θύλακες στο στρατό, στην αστυνομία, τους συλλόγους των φιλάθλων, στους μηχανισμούς της εργοδοσίας. Ένα δολοφονικό εργαλείο του συστήματος ενάντια στο Λαϊκό, το Εργατικό κίνημα.\nΟι εξελίξεις με τις συλλήψεις και τις διώξεις των στελεχών της Χρυσής Αυγής δεν πρέπει να μας εφησυχάσουν. Το αστικό σύστημα ακόμα κι αν ήθελε δεν θα μπορούσε να αντιμετωπίσει τη Χρυσή Αυγή. Δεν θα γίνει παιδοκτόνο.\nΗ Χρυσή Αυγή ως αντιλήψεις και ως πρακτικές γεννήθηκαν, γαλουχήθηκαν, αντρώθηκαν με την ανοχή και τη στήριξη του αστικού συστήματος και η δικτατορία των μονοπωλίων, γιατί αυτό είναι το αστικό σύστημα, θα γεννά και θα αναπαράγει το φασισμό, έστω κι αν δεν τον ζούμε και δεν τον αντιμετωπίζουμε με τη μορφή του κόμματος της Χρυσής Αυγής.\nΧωρίς κανέναν εφησυχασμό, να υπάρξει ένταση της δράσης μας, της δράσης των σωματείων, των Γραμματειών, των επιτροπών του ΠΑΜΕ. Στοχευμένη δράση χωρίς φόβο και με αποφασιστικότητα εκεί που η Χρυσή Αυγή υπάρχει είτε ως οργανωμένη φυσική παρουσία είτε και ως αντιλήψεις.\nΝα κάνουμε πράξη αυτό που έχουμε πει. Να την κάνουμε να λουφάξει ή και να την ξεριζώσουμε εντελώς από τους τόπους δουλειάς, της μόρφωσης και της εκπαίδευσης, από τις λαϊκές γειτονιές.\nΈχοντας κατά νου αυτό που ο ποιητής μας λέει: Ο φασισμός δεν θα πεθάνει μόνος, τσάκισέ τον.\nΕίναι λοιπόν αναγκαίο τα συλλαλητήρια να αποτελέσουν βήμα στην κατεύθυνση ανασύνταξης του κινήματος και ταυτόχρονα να είναι παρέμβαση στις τρέχουσες εξελίξεις. Να μην επιδράσουν σε αυτά η αρνητική κατάληξη των τελευταίων αγώνων στους εκπαιδευτικούς και στο δημόσιο τομέα, ο γενικός αποπροσανατολισμός που επιχειρείται.\nΓι' αυτό, το άνοιγμα μας στους εργαζόμενους για τα συλλαλητήρια του Σαββάτου 5 Οκτώβρη πρέπει να γίνει ακόμα πιο μεγάλο, πιο μαζικό, να αγκαλιάσει περισσότερο κόσμο. Πρέπει να βοηθηθούν τα σωματεία ή κλαδικές και τοπικές Γραμματείες, οι επόμενες λίγες ημέρες να χαρακτηριστούν από ένταση των προσπαθειών σε όλα τα επίπεδα και ιδιαιτέρα στο επίπεδο των ΔΣ των σωματείων και με ιδιαίτερη στόχευση στους νέους και τους άνεργους».\nγενική | απεργία | 23 Οκτώβρη | καλεί | ΠΑΜΕ


Ξεκίνησε η παραγωγή του νέου Audi A1 | NewsAuto.gr\nΗ απόφαση της εταιρείας να κατασκευάζεται το μικρότερο μοντέλο της γκάμας στο συγκεκριμένο εργοστάσιο έχει να κάνει τόσο με την τεχνογνωσία των ανθρώπων της Seat, όσο και με το γεγονός ότι το νέο A1 χρησιμοποιεί την ίδια πλατφόρμα με τα Seat Ibiza και Arona, MQB A0. Δεν είναι η πρώτη φορά που ένα μοντέλο της Audi συναρμολογείται στο εν λόγω εργοστάσιο, καθώς την αρχή είχε κάνει στα μέσα του 2011, το crossover Q3, που πλέον θα κατασκευάζεται στη ουγγρική μονάδα του Gyor.\nΗ γκάμα των κινητήρων του νέου Audi A1 περιλαμβάνει προς το παρόν αποκλειστικά βενζινοκίνητα σύνολα, που ξεκινούν τον τρικύλινδρο 1,0 λίτρου με 95 και 115 ίππους. Από κει και πάνω υπάρχει και ο 1.5 TFSI των 150 ίππων, ενώ η κορυφαία έκδοση 40 TFSI διαθέτει τον δίλιτρο turbo των 200 ίππων. Ο συγκεκριμένος κινητήρας συνδυάζεται αποκλειστικά με το αυτόματο κιβώτιο S-Tronic 6 σχέσεων.\nΤέλος, στο εσωτερικό κυριαρχεί η οθόνη αφής, η οποία φιλοξενεί τις λειτουργίες του συστήματος infotainment ΜΜΙ, ο ψηφιακός πίνακας οργάνων Virtual Cockpit, το σύστημα ασύρματης φόρτισης κινητών καθώς και το ηχοσύστημα με την υπογραφή της Bang & Olufsen.